Xarlesek ez zuen bere bizimoldea maite. Lan eta lan, goizetik arrats ostatura zetozkion jendeak haia-haia zerbitzatzen. Bar des Amis-ko nagusiak klienteren batekin sobera denboraz solasean ikusten zuenean, beti erasiatzen zuen, ahoan bilorik gabe. Zernahi aditzen zuen une horietan: alfer hutsa zela, ez-deus bat, euskaldunek ez zutela horrelako famarik, egiazkoak langileago zirela, Xarles kontratatu zuen egunean ez zuela suerterik izan... eta dena zinkurina. Hogeita lau urteko mutikoak, orduan, errabia barneratzen zuen, etxe inguruko bazter ederrez oroituz. Ez zuen erremedio hoberik eta zanpa-zanpa berriz hasten zen bezeroen desirei ahalik zaluen plegatzen.\nBaserrian geratu Joanes zeukan gogoan, halaber Parisko hotel edo jatetxeetan barreiatu bere hiru arrebak. Aitama zaharrak haurrek lortu situazioneez harro ziren. Kapazitate handiak zituztela hots! Situazione eta kapazitate hitzen S-ak txaflakatzen zituzten, suge santsan. Hargatik, Bar des Amis-era jinez geroztik bi urte lehenago baino zoriontsuago zen Xarles. Alabaina, Austerlitzen trenetik jaistean, herriko apezak izenpetu zion gomendio gutuna eskuan Neuillyra zuzendu zituen urratsak eta egunak, egunen ondotik, monsieur eta madamen mutil hezi gisa higatu zituen. Han ezagutu zuen Jeanne jaun-andere haien sehia.\nJeanne garaztarra zen jatorriz. Neska isil eta umilak mamu barrez betetzen zituen. Amorostu ziren. Ez zuten elkarrekin egoteko eskubiderik, madamek ez baitzuen bere teilatupean nahasmendurik nahi, baitzekien hark kanpainako gazte horiek egiazko kabalak zirela. Madamen ordrea ez zuen ez Xarlesek ez Jeannek hautsi. Lanean ari ziren, frantsesez hitz egin behar zutela kiskun-kaskun. Nagusiek handikiak errezibitzen zituztenean, gonbidatuen trufugai bihurtzen ziren:\n— Jeanne dites-nous quelque chose en basque —eskatzen zion andreak.\nEta neskatxak erranahirik gabeko perpausa ahoskatu orduko, afariteko bilduak irriz karkailaka lehertzen ziren. Ez zen, ez, ausagailu arraroagorik!\n— Approchez, Charles —xuxurlatzen zion gero jaunak eta, bere adiskideei buruz bizkarrez bihurdikatuz, eransten zuen—: Regardez-moi ces mains de gueux...\nBurges erraldoi haiek oro oihuka zinpurtzen ziren. Jaunak segitzen zuen:\n— Imaginez que ce jeune paysan savait à peine parler français quand il est entré à mon service.\nHarridura intziriak biderkatzen ziren, algara gordinak. Mutikoa gelatik urtzen zen burua apal, jaun-andreek esku gibelaz joateko keinua marraztu bezain laster. Baina ez zuen axolarik, bere bidea azpatuko zuela hiri handi hartan, jende hauen izpiritu hertsikeriaren azpitik.\nHalako batean, Neuillyko palazioan abandonatu zuen Jeanne, Frantziako Asanblea Nazionalaren egoitzaren saihetseko karrikan zegoen Bar des Amis ostatuan zerbitzari jartzeko, Gaxtoni esker. Artean bi hilabete pasatu zituen lanik gabe. Euskaldun gazte gehienak juntatzen ziren Etoile aldeko Grenelle karrikako dantzaldian, hitzetik hitzera, Gaxton atzeman zuen. Taberna batean leku bat libratu zela jakinarazi zion, haren partez aski zuela bihar berean presentatzea gehituz.\nAkordeoi saldoek baltsak eta mila moldetako java alegerak eskaintzen zituztela garagardo baso parrasta bat hustu zuten elkarrekin. Goizaldera, La Motte-Piquet etorbidearen 26 zenbakiko egoitzaren seigarren estaian zeukan kukumixategitik iragan zen, begitartea garbitzeko, kafe azkar baten edateko eta Bar des Amis zelakora bideratzeko. Gaxton bera Trocaderoko ostatu bateko zerbitzari trebea zen eta Elli honen arreba aldiz Lutecia hotelean sehi zegoen. Otsabideko belaunaldi berria kasik osorik gurutzatzen zen Grenelleko besta haietan. Herrian debekatua zitzaiena obratzen zuten: neska-mutilen dantza hurbilak, mutikoak arraiki mozkortzen zirela. Asto eta mando, lanean higatzen zituzten asteak goizeko bostetarik gauerdi ederki pasa arte.\nZer eginen zuten bada herrian gelditu baldin baziren? Tillu edo Klente eskale ibiltari mehakoil haien plantan, amoina? Edo Arbideko harakinaren kontu, gauez kanpoan alhan zebiltzan behi zein zaldi hiltzaile? Alabaina Xarlesek behin baino gehiagotan auzoko abereak kalitu zituen, jendeek kabalen desagertzea negartzeaz beste erremediorik ez zutela. Ez zen odol tatxarik ere ageri belarrean! Errazu zer eginen zuten, gaiztagin bihurtzeaz beste? Nahikoa goraki errepikatzen zitzaienez, ez zen Otsabiden alfer beharrik.\nHalaz, etxeko zazpi haurrideetarik bat segidako geratu zen, bi neska seroratzeko Filles de la Croix komentura bidali ziren eta gainerako laurak, Xarles bezala, Parisen ziren sehi eta mutil. Azaltzekoa zen zertifikata erdietsirik Arno metroko langile bilakatu zela eta Xaxik gauez gau postako konkurtsoa aurkezteko etsamina apailatzen zuela. Ametsik gabeko lanak. Xarlesek zaldi ehaiten gordeka higatu urteak bihikatu zituen: sosa ederki sakelaratzen zuen eta arditen dardaraz edozein neska txirikorda zezakeen, oldar ez zitezkeen itsusienak barne, neskek diruaren ohorea baizik ez zutela begiko sinetsirik.\nXarlesen gustuko metro edo postako ofizio horiek bizi-segurtatzaileak izan arren, ez ziren aski emankorrak; Xarlesek agudo aberastu nahi zuen, beharbada bihurrikeriak baztertu eta sekula harremanak irauten baldin bazuen, Jeannerekin ezkondu, herrira itzulirik magasin edo jatetxe baten irekitzeko. Sos anitz izerdi soberarik gabe: Xarlesen filosofia zen. Gogoratu zen Bac karrikako Medaila Mirakulutsuaren elizan meza xume-xumea entzunik nola apirileko igande arratsaldean Montmartre kaskora igo ziren Gaxton, Elli, Jeanne, Xarles eta bizpahiru adiskide. Eguzkiak esne-krema koloreko Sacre Coeur basilikaren kupula distirarazten zuen, eta goian Xarlesek besoaz Paris erakutsiz txanpatu zuen:\n— Hau guztia neurea dateke, hemendik bi urte barne!\n— Bakea emak —ebaki zion espantua Gaxtonek—. Gure gain jartzeko doia ateratzen baldin badiagu ez dukek gaizki.\n— Ez zarete nehoiz helduko: irabazi txikiko kaka-jaleak zarete.\nParis osoa irudiz bermeetan inarrosarazteko oihua askatu zuen Xarlesek. Igande hartan lagun taldeak, sarrerako haiariaren dei amainakorrei elkor, hustu behar omen zuelako, Pigalleko putetxe baten atarian utzi zuen Xarles. Gavrochen txapela zeroanak, laukote bildua ikustean, nondik bada zetozen eskatu zien:\n— Euskaldunak gara —Xarles harro zen.\n— Ni ere hala naiz!\nParisko aieruz mintzatzeari uko egiten zionean Otsabideko kantonamenduko herrixka bateko euskalkia erraz sumatu zitzaion.\n— Bizi behar da nolabait... Nahi duzue zerbait edan?\nNeskek buruarekin ezezko borobila kulunkatu zuten. Xarlesek urrizak Elli eta Jeanne Gaxtonen gomendioan laga zituen, azken aholkua emanez:\n— Prestuki ibil zaitezte gero!\n— Eta hi ontsa goberna!\nXarlesek haur mukizu zenean aitaren zintzurretik gaitzitzeraino aditzen zuena errepikatu zion Gaxtonek. Putetxean sartu zen, zangartea ahurraz banbaka joz. Besteek metroa hartu zuten eta norbera bere kukusotegietara bideratu zen, lanerako azkar eta prest izateko. Grenelleko hurrengo dantzaldirako hitzartu ziren eta bideak bertan bereizi zitzaizkien.\nBar des Amis tabernako eguerdiko mozturaren karietara, ogitarteko mehea hortz-artean Xarlesek etorkizun hobeagoa zeukan amets, edozein. Otsabideko lehen auzo burlariaren zurbailarazteko modukoa.\nManexunek karkaza gordinez hartzen zuen urtean behin bi asterako etxe ondora oporretara zetorrenean:\n— To auherrak ere hemen ditiaguk!\n— Auherrak eta oraino pausatzera heldu...\nBarrezka, eskua agurtzeko altxatzen zuen. Manexunek buneta goratzen eta aihena inguratzen zuen saparrera hurbiltzen zen:\n— Jina beraz?\n— Baha, zenbait egunentzat. Aita et'amengana.\n— Ontsa dituk. Osagarrian. Eta zein poliki moldatu duten ez hain aspaldi dena errauts eta lohi zeukaten ezkaratza! Ikaragarri irabazten duzue dudarik gabe Paris horretan?\n— Lan ere egiten diagu: goizetik arrats eta beti besteen meneko.\n— Lana zer den ikasten duzue horrela. Bazinuten ba beharra: Oskilazoko haurrak ez zinetela lanean akitzen eta Eskualduna irakurtzen denbora galtzen zinutelako fama zinuten!\nHori entzutean, Xarlesek Manexunen begitarte inuxentaren ukabilkadaz kuskatzeko eta ubeltzeko gutizia salbaia bere baitan menderatzen zuen. Ez zion erantzuten. Isiltasuna hedatzen zen bien artean, eta soilik mahats-ondoen maldatik xoxo-moko horail baten kanta jazartzen zen. Irudiz sasoiz kanpo. Baina ez, arrazoitzen zuen bereber, zernahi urtarotan bazebiltzan xoxoak eta pika-bele zuri-beltzak lurraldeak harro eta alegeratzen. Xarlesek partitzeko keinua egiten zuen. Manexunek ez zuen nehoiz jakin nork eho zizkion Pentze Patarrean zeuzkan behor eta garaino preziodun haiek. Xarlesek irri mendekaria libratu zuen eta Manexunek besondoa tinkatu zion:\n— Roxali ere hemen duk. Astearentzat hura. Atzo mezetan zian: hauxe andre mindulina bilakatua den Traputegiko premua! Parisera joanez geroztik ez dik espantu baizik. Apeza eta errientarekin frantses handi batean mintzo zian. Eta gu saihetsean, ausikitzeko prest. Bazauka? Traputegian ez ditek mutilik ere; balio dik ba espantuka aritzea! Bere frantses zerratuarekin eta soinean dauzkan arropa koloretsuekin irudi dik puta bat...\nKarkazail argamasa askatu zitzaion, ipar haize meheak mugiarazi buneta plantan jartzen zuela:\n— Beharbada puta bat baizik ez duk Paris horretan.\n— Ez, Roxali, gure Ellirekin Lutecia Hotelean sehi duk.\n— Errak nahi duana, baina ene ustez...\nBiltzen ari zen caporal tabakoz osatu zigarretara begiak apaldu zituen zaharrak. Poltsa gris karratua besapean zetxikan, ezkerreko esku ahurrean tabako azkar marra bat bihurdikatzen eta eskuineko eskuaz job paper azal fina tanpez pausatzen zuen. Saparreko pazoiaren kaskoan bi puntak jo zizkion aldizka eta zigarretatik eskapatzen ziren bizar hariak behatz zaintsuaz ebaki zituen. Xarles bozkarioz desafiatuz, hasperen bat bota eta ezpain izkinan landaturiko zigarreta meharrari su eman zion. Mahastian zehar desagertu zen:\n— Lanera baniak!\nXarlesek berekiko buhatu zuen:\n— Eta hire zaldien zitzi-sosa ene solexaren erosteko joan dela!\nManexunen hautinaren hegiko bidetik Oskilazora zuzendu zituen urratsak. Beti gauza bera zen: Parisera abiatzen zirenek ez omen zuten trufa garratza baizik merezi, hirira joaten zirelako, mutikoak mutil izateko eta neskak, nola ez, puta bilakatzeko. Alta, errepikatzen zuen Xarlesek etengabe, ez ziren denak herri honetan bizitzen ahal: ez zen lanik, ez zen dirurik eta bigarren gerla bururatu ostean etxeetara zetorren dirua Paris edo Bordeletik faturrak zuen mandatez ekartzen zuen. Baserri erdi-hustuetako seme-alaba zintzoek beren hilabete sari urritik bereizi eta noizbehinka igorri sosa zen.\nZena zela, etxe bederako gazteak noizbait partituko ziren, Parisera ez baldin bazen, kantonamendu zein departumenduko hiri nagusietara. Etxetik gertu agian. Batzuk ez ziren kantituko: haur soberakinetan semeak apez eta alabak serora sarraraziz jalgiko ziren zepotik. Batera baitzen ororen buru: batek hartuko zuen segida eta beste anai-arrebak oinarrizko habiatik hegaldatuko ziren, erregepittitta txepel.\nManexunek ez zuen hurbileko enpleguetara plegatzen zirenez gaizki-erratekorik: Parisera lanera joanak zituen partida. Bere irudiz, frantsestuak eta frantsesaren jakiteak zekarren urguilu astoz hanturik bazebiltzalako gero oporretara zetozenean. Jasan ezin zitzaion: zaharraren herraz harritzen zen Xarles, bazekielako batetik Manexun ez zela baitezpada euskarari atxikia eta, bestetik, berak ere lau anaia bazituela Arizonan kabituak. Baina Amerikak dirua metatzeko helburu ederrak ziren. Eta Paris, geltoki zikin bezain likitsa, batez ere neskentzat, zira freskoaren usaina zerion prediku aulkitik apezak zionaren arabera. Gainera herrian ez zen aski zaldi, behi edo ardirik izango gazteen sasi-bizibidearen segurtatzeko, Xarlesen bandak urtean seipazazpi kalitzen baldin bazituen: mutikoaren koloka-hotsa irentsi zuen ipar haizeak.\nManexun eta horrelako gizon mindulinen mutuarazteko adina aberastuko zen laster. Nornahi harrapatzen zen Parisen. Bar des Amis ostatuko gainaldeko gelako billar jokoaren inguruan ezagututako Tadjik adiskidea demagun. Tabernako gela gelberetan itzal, arratoi soarekiko gizona gurutzatzen zuen, plazerekin. Biziki gisakoa zen Xarlesekin, edari karioak igotzen zizkion oroz, gaitzeko diru puskak uzten zizkiolako. Batzuetan gaztearekin solasean galtzen zen eta sosa, noski borondatea baldin bazen horretarako, erraz eskuratzen zitekeela azaltzen zion:\n— Aberastu gogo baldin baduk, haugi gurekin.\nNehork ez entzuteko gisan mintzo zitzaion, ahurra papoan banbatuz, moltsa gotorrak jantzia borobiltzen zion tokian hain zuzen. Xarlesek ez zekien zer ihardetsi, Parisera etorriz geroztik ez zuelako nehoiz hilabete saria aise bereganatu.\n— Zer duzu eni proposatzeko?\n— Chatelet metro geltokian biltzen gaituk, Mairie d'Ivryko norabidean. Hator. Langile on eta fina haiz. Ageri duk. Hire partea ukanen duk, galanta gainera.\n— Gaur ezin dut, baina bihar arratsean han izango naiz.\n— Erranak erran Xarles...\nIdatzirik zeramazkien zuzenbide eta telefono zenbakien papertxo zuria luzatu zion.\n— Deit ezak beldurrik gabe.\nZerbitzatzeko platera mahai kantoian pausatua zeukan, oihala ezkerreko beso-gainean eta eskuinekoaz Tadjiken bisita-karta hara-honaka erabiltzen zuen. Oraino horrelakorik horzkatu zuen bezeroen oihuak aditzen zituela garçon! garçon! hauxe da, beharbada, ene xantza eguna! Bihotza pil-pil ari zitzaion.\nHitzordu lekura bideratu zen Tuileries baratzeetan zehar. Tadjik misteriotsua eta haren lagunak han zeuden. Adiskideki errezibitu zuten eta, premiazkoak ziren seguritate neurriak zaintzearren, Ivryra zihoan metroan satortu ziren:\n— Bihar gauean San Sulpizio mirazkatuko diagu.\nTadjik isildu zen auhen batean. Kideak oro begira jarri zitzaizkion. Batek ahapekatu zuen:\n— Eta berri hori nor da? Fidagarria da?\nArratoi aurpegiduna zaunkaz ari zen, asiar estepetako eleen ahaire bortitzegia mendratzen saiatuz:\n—Agudo aberasteko nahikundea aski da fidagarria izateko. Zuek bezala. Eta arditak burrustan isurtzen dira zuen sakeletara, ez?\nFanch izenekoak algaraz jarraitu zuen:\n— Bihar San Sulpizio eliza biluziko dugu beraz. Berria kanpoan barranda utziko dugu eta irabaziaren ehuneko hogeia emango diogu. Zer diozue horretaz?\nTadjikek Fanchek finkaturikoa baieztatu zuen burua higituz. Berak ostu ontasunen balioaren ehuneko berrogeita hamarra zetxikan eta gainerakoa partekatzen zen hiru, eta hemendik aitzina lau kideren artean. Place d'Italiera heltzean norabidez aldatu ziren, billete berdinaz baliatuz. Chatelet-era itzultzean, eliza pikarraitzeko ekintza ozkan jarria zuten eta Port-Royal geltokian bereizi ziren.\nTuileries baratzea ez zen oraino hertsia, eta Xarlesek La Motte Piquet etorbideko sehi-gela urriraino jo zuen, arrangura kiratsak pentsamendua kilikatzen ziola: eliza erasotzea ez zen Manexunen zaldien kalitzea! Emeki bazebilen. Zuhaitz lainoen azpian agertzen zitzaizkion harri edo burdin-tailuei begira. Han-hemenka haur batzuk ari ziren jolasean, iluna jaistear zegoela.\nEz zuen Jainkoaren Etxea ontasunez arintzeaz besterik kausitu presaka aberasteko! Amak hori jakingo balu! Baina beranduegi zen gibel egiteko, ez zena gaiztaginetan eskualdunen artean nola, hala hitza hitz. Hargatik, ohe gainean etzan zenean, sabela nahas, goiti egiteko gutiziak sabela udalatu zion: xedez, obraz eta hitzez bekatu eginen zuen eta zuzen-zuzen infernuratuko zen. Lanera abiatzeko orduan izerdi hotzez zegoen, zepoan harrapatu azeri kasko-gabea bailitzan.\nSan Sulpizioko ekintzan egiaz dena ongi pasatu zen. Atean geratu zen. Polizia edo susmopeko edozeinen hurbileraz kideak bi huxtuz abisatu behar zituen. Gauerdi hartan elizaren inguruak basamortu ziren. Jainkoaren Etxetik Tadjik, Fanch, Marcel eta Mario zakuak gauza ozentsuz hanturik jalgi ziren, harroki. Xarles ohartu zen guztiek pistola beltzak zeuzkatela eskuetan. Segur aski kargatuak. Premian, hiltzeko. Fanchek Xarlesi alde egiteko agindua eman zion. Errotak intzirika, ziztuan abiatu zen DS auto ilun batean metatu eta Parisen zehar, beribila harriz osatutako hiriko karriketan klas-klas ozenka, Montmartre eskualdera lehiatu ziren. Pigalleko putetxe bateko soto sakonean aurkitu ziren laster, ebatsi aberastasunak espantuka elkarri erakusten.\nTadjikek diamantez hornitu kaliza jarri zion eskuetan:\n— To... Hori hiretzat, Xarles, ongi etorri gisa.\n— Ez, ez dut nahi. Bekatu da.\nUrrats izutua egin zuen atzera, ez zuelako behinekoan horrelakorik ahurrean tinkatu. Besteak oro karkaila gurintsutan lehertu ziren:\n— Hauxe inuxenta! Urrezko ontzi bat baizik ez duk, zozola! Har ezak, hirea duk!\nFanchek kaliza aho aurrean bortxaz jarri zion, zerrikumeak bezala musuka zezan. Ez zuen Xarlesek sekulan kalizarik besarkatu. Apezak ere meza garaian jendeari bizkarrez altxatzen zuen zerura eta hor, iruditu zitzaion ohointzaz gain, Jainkoa zuzenean blasfematzen ari zela. Bulta txarra pairatu zuen. Hargatik, besteak baino gutxiago ez zela frogatzeko, pott nasaia eman zion.\n— Hau enetako orduan!\nTadjikek segitu zuen, hotz:\n— Anartean para ezak gainerako puskilekin. Mario joanen duk bihar auzoan ezagutzen dugun urrelari batengana, gureak diren opariok diru truke aldatzera. Ez dea hala Mario?\n— Segur baietz, Abdelen dendara gaur bertan joko nuke, ordu honetan zerratua ez balitz. Uste dut orain beste lanik badugula! Goazen gaineko geletara, neskak zertan diren haztatzera.\n— Ideia ona!\nMarcelek zigarroa pitz eta txapela burura ekarri zuen.\nNeskak aiduru zeuzkaten, herrokan. Tadjikek bi elez normaltasun itxurarekiko tratua hitzartu zuen Maiwen etxekanderearekin. Taldeko lau kide finkoek beren behokak zainartenen artean hautatu zituzten. Xarles beltzaran moxkote batekin gelditu zen. Emazteak mutikoa eskutik hartu zuen:\n— Egun gogorra ukan omen duzue.\nIrriz lehertu zen eta takoi kolpe batez ganbarako atea irekiz erantsi zuen:\n— Gibeletik gustatzen zaidak...\nMihiak mihiari izugarriko lapatinkada eman zion. Trenputxartzear zegoen Xarles, baina hankarteko pastenagriaren bermea nabaritzean, sosegatu eta izpiritua bildu zen. Ederrak trebeki desegin zion zinta. Galtzak erori zitzaizkion eta, gotortutako zakila salboin urez eztiki garbitu ondoan, preserbagailuaz estali zion. Ez bat ez bi, beltzarana leiho saihetsera bulkatu zuen eta gona laburrak baztertuz zitzialde gurintsua agerrarazi zion. Ezkerreko behatzak alu bustian sartu zizkion, eskuinekoek zeta gorrizko atorraren pean bularrak bilatzen zizkiotela. Emaztea auhenka hasi zen. Ipurdi mazelak urratu eta gizonaren txistua itsumandoka bideratu zuen. Xarlesek tanpez sartu zion atzetik: bat-batean itsasoan igeri zebilen. Errain-ukaldika goiti eta beheiti mugitzen hasi zen, uhinka, neskaren uzkia eta bere garbots pare hantua elkarren kontra kuskaka sentitzen zituela, haizeetan klaskan zebiltzan bela zabal. Beltzaranaren titiak kilikatzen zituen, kukurusta gorria zimikatzen zion eta belarria ausikitzen. Neska ohe gainean lau hankaz jarri zen eta Xarlesek, zakurrak emea nola, hala bete zuen, zutik eta oihuka. Orroaz hustu zen Xarles, hiltzera zihoan urde.\nEmaztea hedailo geratu zen, atsegin intziri mikorik gabe. Mutikoak gorputz etendua inguratu zuen eta jario zuriz itsasoturiko haren sasiaren musukatzeari ekin zion. Neskak gizonaren burua biloetarik tiraka altxatu zuen, xuxurlatuz:\n— Bihotz, bego horretan gaurkoz. Hire nagusiak ez dik gehiagorentzat ordaindu.\nXarlesek Tadjiken presentzia erabat ahantzia zuen. Bat-batean gogoratu zen, ikaraz, oren bi lehenago zaldi-pikatzailetik eliza-ohoinen gradora hupatu zela, kalizari pott lizuna eskaini zion unean hain zuzen ere.\nTadjikek eman zion lehen dirutzarekin Rivoli karrikako magasin panpox batean aratxe larruzko zapata zuri-beltzak erosi zituen. Ohoin bizimodua ohizkoa bilakatu zitzaion. Baketsua. Aireratzen zuen tiro bakarra emazteekikoa zen. Halatan, ondoko ekintza ugarietan arraina uretan bezala zebilen: eliza, banku edo posta-bulegoak erasotzen zituzten, autoz desagertzen ziren eta gaua Pigalleko putetxean bukatzen zuten. Hor haatik Xarlesek ez zuen berriz atzetik hartua izatea hain maite zuen beltzarana nehoiz ediren. Bar des Amisko lana abandonatu zuen eta, euskaldunen elkartasun sareari esker, herriko gizon politiko baten bizkartzain zereginetan zinpurtu zen.\nGaxton, Elli eta Jeanne ez zituen ardura ikusten: ekintzarik ez zuen larunbatetan, Bac kaleko elizara joaten zen eta segur aski, kideak ohartzen hasiak ziren zein heinetaraino barnez kanbiatzen ari zen Xarles, itxuratik beretik. Hiru piezatako kostuma karioa zeraman soinean eta oinetan aratxe larruzko behialako oskiak. Gaiztagin baten potreta zen, kapetut.\nGaxton behin gomendioz hurreratu zitzaion:\n— Kasu emak norekin ibiltzen haizen, Xarles. Hire aitak ontsa gobernatzeko aholkua eman ziakan. Oroit hadi horretaz.\n— Zer duzue zuek? —herritarraren abisuaz kexu zen—. Ur benedikatuetako igelak baizik ez zarete. Utz ezak ene aita bakean!\n— Itzul hadi bide egokira, Xarles.\n— A bai? Zuen Eskualdun Gazteriak izeneko batasuna duka bide egokia? Apez, apezondo eta serora zein seroragai erle-kofoin hori? Behi kaka urrina dariola?\n— Gaizki ari haiz mutikoa...\nGaxtonek debalde bailitzan, Jeannerekin dantzara lehiatu aurretik, Xarles bertan landatu zuen. Jeanne Gaxtonen besotik urruntzen segitu zuenean errabia piztu zitzaion, eta menturaz askiko zuen paltoaren barneko sakelan zeraman pistola aireratzea, emaztegaia ebasten zionaren suntsitzeko. Ordez Grenelle aldeko dantza-tokia aztalkatuz, joan zen, bereber ikusiko ditek murmuzikatzen zuela. Luzaroan entzun zuen Grenelleko akordeoien soinu alegera, hainbat non Saint Florentingo elizatik zilarrean bizihaztu Jesusen tailua iltzatua zekarren egurrezko gurutzea ostean, ez jakin nork abisatutako poliziaz inguraturik, bera ere kalbarioko estazione zela, oraindik ere musika airos hura zerabilkion kasko-zokoan.\nTadjiken bigarrena izendatua izan zen orduko eta, edozein lekutarik aberastasunak ostu ostean, lanjer eta mehatxu handienetarik jalgitzeko izugarri trebea zen. Salbu San Florentingo zoritxarreko egun hartan. Gurutze astunaren pean zen, besoak zabalik, belauna eta gerria bi balaz zitzikatua. Odol zipoa begiratzen zuen. Hatsa eskas zeukan. Min zuen orotan. Mututua zen. Begiak Jesusen begietan landatzen zituen, salbamendu bila. Erran gabe zihoan, taldekideak hegaldatu zirela, Patrick barrandari berriak Polizia heldu zelakoaz multzoa abisatu bezain laster. Laguntzarik gabe zegoen beraz.\nBertan hilen zela seguru zen. Alta ez zen horretarako etorria. Informatzaileek eman xehetasunen arabera, San Florentin elizako ontasunak lapurtu eta saldurik, gaitzeko sos zionea erdietsiko zuten orokorki partekatzeko, partikulazki aldion Xarles ekintza-buruak. Gainera San Florentin izenak grazia berezia sortzen zion kolkoan: alabaina ez zena Seine ibarreko hiri horretako geltokian gertatu osaba Joanesek kontatzen zion istorioa?\nOsaba miresten eta haren trakako fama harrapatzea xedetzen zuen. Amaren anaia lehen munduko gerlara abiatu zen 1915ean, adinean zeuden herritar frankorekin, hala nola Piarres Harrondo, eta justuki Paristik Verdunera zihoan trena San Florentinen ekuratu zenean zaldiak kargatzeko, osabak ihes egin zuen. Subazterrean bildu ilobek Joanesen eleak edaten zituzten; zioenez, bizpahiru aste eraman zituen jendarmeekin herriratzeko kuku-muku latzean, eta gero, Urepelen gauez gau muga pasatuz, Oihartzunen errefuxiatzeko. San Florentin hiriaren omena beti goresten zuela errepikatzen zuen, berarekin zebiltzan anitz ez zirelako sekula etxera bizirik itzuli.\nFuntsean, gauza berdina erran zion, desertoreen ideiaz aldatzera gobernuak eta Baionako apezpikutegiak Gipuzkoako haranetara bidali Etxebarne kalonjeari. Hamalauko sarraskia bukatu zen, bakearekiko dudak ereinez. Joanes sei urte geroago sartu zen Otsabidera, Pilar emaztea eta bi bedatsetako alaba besoetan. Bortizkeriak eta laidoak pairatu zituen. Ardura negar hegian zegoen. Azaroaren 11ko omenezko meza isiletan batez ere, orduan zuelako egiazki sentitzen zinez laxoa eta herabetia izan zela. Pierra, Emile, Frantxua, Kaiet edo Graxia bezainbat izan zitekeen mort pour la France, baina gerlari uko egin zion, gogoetatzeke, okazioneaz balia, San Florentingo geltokian.\nHargatik amodio debekatuak nola, hala gerlak ere ahanzten ziren. 1939an, emaztea eta haurrak etxean utziz, Joanesek berriz hartu zuen Frantzia iparraldeko bidea: berrogeita bost urte zituen jadanik eta ez zen irri egiteko eta eskapatzeko garaia. Verdun eskualdean bi aste iraun zuen; borrokan harrapatua izan eta gerla bururatzeraino Alemanian preso egon zen Poloniako mugako stalag batean. Azaltzen zuen zein molde errazean hamar mila kidetako batailoiak desarmatu, zaldi ederrak kalitu eta gerla-tresnak berenganatu zituzten alemanek, borrokarik gabe kasik. Pariserako bidean ezerk ez zituen arrastatzen ahal.\nXarlesek Joanes miresten zuen: trahitzailea zen, horregatik sufritzen zuen, eta aldi berean Frantziari umilki leial agertu zitzaion, Lehen Gerlan ez ordaindu zorra Bigarrenean nahikoa pagatuz. Baina ororen gainetik gizon zardaiaren bizitzeko gustua zein errabia amiratzen zituen, auzoen erran-merran larrutzaileei axolagabe zegokiela, emaztea eta amantea biak batera maitatzen zituela edo 1947an idiak saldu eta traturra erosi zuela; berritasunaren bila zebilen beti. Zergatik ez jakin, Joanesek halako batean bere buruaz beste egin zuen. Xarles, ideiaz ideia jauzika bazebilen salbatzearren eta hor, hotsemaiten iragan orduak zeuzkan burkide, San Florentingo elizaren aitzineko plazan, kolpatua eta gurutze astunaren azpian lehertua zela.\nHil-hurran zena? Iragan hurbila biribilketa ertzoan bazebilkion: zenbait egun zuela Tadjikek ebasketaren detsea azaldu zion Pigalleko putetxeko beraien soto pribatuan. Barne-barnetik hunkitua zen eta iruditzen zitzaion Joanes osaba bezainbat izateko lehiaketa abiatzear zihoakiola San Florentin horretan: ez zuen hitzordua faltatuko. Alderantziz, zioen bereber. Egiaz ez zuen huts egin: lau kiderekin hormatik erauzi eta burdinazko boloiak altzairu segaz trebeki mozturik gurutzea elizatik atera zuten.\nOrdea Patrickek etsaien presentzia seinalatu zietelarik, gurutzearen azpian bakarrik gelditu zen Xarles, Jesusen zilar uherrezko gorputza ilunabarreko eguzki-arraioekin jostari ari zela. Ortzaizeko ogi-landa irekietan dantzari zen haize freskoa susmatu zuen. Xarles bere aldian gurutzefikatua zen: gerritik edo belaunetik, ez zekien zehatz, isurtzen zitzaion odolean ihalozka, besoak zabalik, aurpegia lurrera, zangoak bilduak, bi egur puska gogorrek bizkarrezurra errausten ziotela.\nIrri xehe eta bihotz oneko profetaren mendekua ote zen? Zer ikusgarria! Non ziren lagunak? Tadjikengana joanak menturaz? Mariok ez bide zuen kalizez, eki sainduz, urrezko plata eta godaletez kunkuin bete zakua ahantzi? Eta Jeanne Gaxtonekin abiatua? Zer zauri latz zekarren San Florentingo elizak? Madarikatua zen ala? Aitzineko hilabeteetan arrobatu lau bankuak ebatserrazagoak zirena? Ez eiki. Florentin dohatsua zena zeru gorenetik, mende erdi bat lehenago osabak leku berean egin afruntuagatik Xarlesi arrabokatzen? Ekintza ongi zihoan Polizia jazarri arte. Zer pentsatuko zuen Tadjik nagusiak? Nork salatu zuen? Nor zen beraien arteko aingira-maingira mihi melenga?\nLau bele eta zozo bat zeuden plazaren erdian. Lau beleak armatuak ziren eta zozoa bera zen. Polizia buruzagia zela ematen zuenaren aldera amore eman seinalez, besoa higitu zuen. Tiro zaparrada jaso eta bala bi belarri ondoan txistuka iragaten nabaritu zituen. Muina zartatuko zitzaiola zirudion. Bihotza banbaka ari zitzaion, beltzarana ipurdiko marra segituz atzetik hartu zuenean bezala. Lehertzear zegoen. Gurutzearen inguruan plantatu ziren gizon ilunak, pistolak trinkoki lurrean zegoenarengana zuzenduz. Ez zuen gehiago mugimendu bakar bat eginen. Beste hainbat gizon jaitsi ziren kamionetatik eta gurutze astunaren altxatzen tematu ziren:\n— Alajinkoa, hauxe gurutzea! Kasu, gaixtagin honek gaitzeko indarra du!\n— Bai, zain gaude!\nXarlesen belarriondoan pausatu ziren lauzpabost pistola. Dardaraz ari zen Xarles, itxuraz azken ordua iristen zitzaiola. Baiki bazituen Parisera lanera etorri aurreko urteetan gurutze hau baino pisuagoko ogi-zaku eta orgak besainka aireratuak! Eta harategira eramaten zituen zaldi zein behi zitzi-balak! Gustatzen zitzaion errain ukaldi batez zamaren bizkarreratzea eta trinkili-trankalaka selauru edo ganerrera hupatzea, beste kolpe zainart batez errautsez eta bihika zohituz emokatu zoletara aurtikitzeko; kopetan bazerion izerdia esku-gibelaz xukatzen zuen eta ogi-ehaiteko makina zaharraren maldara lasterkatzen zen, lana ez baitzen egundainokoan bukatzen. Joko horretan gainera Otsabideko txapelduna zenez, ez zuen saindua izanagatik, lumaren arintasuna zeukan gurutze batek izuaraziko! San Florentingo plazan poliziak intzirika aditzen zituen, imilitz. Egurra higitzen zuten oroz, gorputza larranzten zitzaien. Indarka abandonatu zuten. Poliziaburuak erran zion, hatsartuz:\n— Legearen izenean, arrastatzen zaitut.\n— Ez bedi eskapa —orroatu zuten denek batera, armen mehatxupean baten batek esku-burdinak ukaraietan hertsatu zizkiola.\nJeanne-ri pentsatu zuen, Gaxton eta Elli Otsabideko adiskideei, agudo aberasteko bere ilusioari, Manexunen behor zitzikatuari, osaba Joanesen destinuari eta noizbait jasoko zuen gaztiguari.\nHeriotzara kondenatuko zuketen. Ez zuen bada horrelakorik merezi, bere irudiko. Furgoi beltzean itzaleratu zutenean, gilotinaren mihi fin eta zorrotza lepondoan hotz lerratzen imajinatu eta trenputxartu zen.\nPoliziek Parisera eroan zuten Xarles, jada hilotz.


Zer egin behar dut antigenoetan positibo eman badut edo kontaktu zuzena banaiz? - etakitto.eus\nZer egin behar dut antigenoetan positibo eman badut edo kontaktu zuzena banaiz?\nETA KITTO 2022, Urt 03\nGotzone Sagardu Osasun Sailburuak adierazi duenez, “zaintza eta miaketa pertsona positiboetan zentratuko da, eta bereziki kolektibo kalteberetan”, hau da, adinekoetan, haurdun dauden pertsonetan, immunodepresioa duten pertsonetan eta txertatu gabeko pertsonetan. Osakidetzak jarraipen proaktiboa egingo die pertsona horiei.\nSailburuak azaldu duenez, txertaketari esker, kutsatutako pertsona gehienek isolamendua, atsedena eta antitermikoren bat (parazetamola) behar duten koadro arinak dituzte. Pertsona horiek isolatuta egon beharko dute, eta Osakidetzak ez du jarraipen proaktiborik egingo kolektibo kalteberetan arreta jartzeko. Argi utzi du sintomek okerrera egiten badute edo arnasa hartzeko zailtasuna badago, orduan jarri beharko direla harremanetan osasun-zentroarekin.\nAntolamendu- eta logistika-izaerako beste erabaki batzuk.\nBeste formulario berri bat prestatuko da, COVIDekin bateragarria den sintomatologia duten pertsonek proba diagnostikorako hitzordua Euskadi.eus webgunearen bidez jaso ahal izan dezaten. Osasun-zentrora deitu ahal izango da, baina telefono-kanalak eta erantzuna arintzeko neurri bat da. Beste formulario batzuekin funtzionatzen duela egiaztatu dugu.\n-Emaitzak denbora laburragoan lortzeko, antigeno-proba gehiago egingo dira. Horrek arindu egingo du lagina hartzea eta emaitzak lortzea, laborategiak arinduz.\n-Leku batzuetan tarteko puntuak ezarriko dira lagin diagnostikoak hartzeko. Txertaketa-puntuen antzekoa izango litzateke, laginak hartzeko gaitasuna handitzeko espazioak sortuz.\n–Call centre-a indartu egingo da, COVIDarekin lotutako kontsultak eremu horretara bideratu ahal izateko.\n-Azkenik, zeregin burokratikoa arintzeko lehen mailako arretan, aldi baterako ezintasunak kudeatzeko atal bat ere jarriko da webgunean, kasu positiboetarako aldi baterako ezintasunak kudeatzeko.\nEGOERA ZEHATZEN ADIBIDEA\nSintomak ditut. Zer egin behar dut? https://www.euskadi.eus/nola-jokatzen-dut/web01-a2korona/eu/#9579\n–Sintoma ohikoenak honako hauek dira: sukarra, eztula, eztarriko mina, aire faltaren sentsazioa edo usaimena galtzea, besteak beste.\n– Sintoma hauetakoren bat nabaritzen baduzu:\n(2) Sartu datuak hurrengo INPRIMAKIAN SMS bidez hitzordua jasotzeko edota OSASUN-ZENTRORA DEITU.\n-Osakidetza zurekin harremanetan jarriko da.\n-Txertoa jarri badidate ere egin behar dut? BAI.\nPositibo eman dut. Zer egin behar dut? https://www.euskadi.eus/nola-jokatzen-dut/web01-a2korona/eu/#874\nSMS bat jasoko duzu emaitzarekin eta egin behar duzunaren argibideekin\n–ISOLAMENDUA: isolamenduan egon beharko duzu sintomak hasten direnetik edo proba egin zizutenetik gutxienez 10 egunez. Informazio gehiago.\n–SINTOMEN JARRAIPENA: gehienetan gaixotasunak sintoma arinak izaten ditu (sukarra, eztula, eztarriko edo buruko mina, nekea edo usaimena edo gustua galtzea).\nSintomek okerrera egiten badute edo arnasa hartzeko zailtasunak badituzu, orduan bai, jarri harremanetan zure osasun-zentroarekin.\n-KONTAKTUAK: identifikatu zure kontaktuak transmisioa geldiarazteko eta beren proben tramitazioa arintzeko (txertatuta egon zein ez), eska iezaiezu hurrengo inprimakian alta emateko.\n(*) Emaitza “zehatza” ez bada, proba errepikatu beharko duzu. Bitartean, isolamenduan geratu behar zara. SMS bidez beste hitzordu bat jasoko duzu emaitza baieztatzeko.\nKontaktu estua naiz. Zer egin behar dut? https://www.euskadi.eus/nola-jokatzen-dut/web01-a2korona/eu/#5031\nKontaktu estua kasu positibo baten leku berean, 2 metro baino gutxiagora eta 24 ordutan, guztira, 15 minutuz baino gehiagoz maskara etengabe eta behar bezala erabili gabe egon den edozein pertsona da.\nProba diagnostikorako hitzordua Osakidetzan\n– Ez dago zertan itxaron Zaintza eta Miaketa Sareak deitu arte. Honako inprimaki hau betetzen baduzu, proba diagnostikoa egiteko hitzordua jaso ahalko duzu.\n–Txertaketa-jarraibide osoa baduzu edo COVID bidezko infekzio aktiboa izan baduzu azken 90-180 egunetan, proba diagnostiko bat egin beharko duzu (bete formularioa). Emaitza negatiboa bada, ez duzu koarentenarik egin beharko, baina prebentzio-neurriak zorroztu beharko dituzu, eta COVID-19arekin bateragarriak diren sintomak ager daitezkeen zaindu.\n-Txertoa osorik hartu ez baduzu, koarentena eta proba diagnostiko bat egin beharko dituzu lehenbailehen (bete formularioa). Emaitza negatiboa bada, beste proba bat egin beharko duzu, eta hitzordua SMS bidez jasoko duzu, lehenengotik 8 egun igaro ondoren.\n« Aurreko bidalketa Madrilen aurkeztuko du gaur Juan Sanchez Vallejo psikiatrak bere liburu berria »


Libros publicados – Begiraleak\n7.- Lapurdiko Sukaldaritza. Donibane Lohizuneko Begiraleak elkartearen 50 errezeta. Hiria argitaletxea. 2010 Pello Coudroy Begiraleak elkarteko sukaldariak elkartearen gastronomia eskolan landutako errezetak. Aintzin-solasa: Xabier Soubelet.


Zer onura ekarriko dit niri? - E-rezeta - Errezeta elektronikoa - Internet zerbitzuak - Osasun Saila - Euskadi.eus\nDagoeneko ez da medikuarengana joan behar jarraipen-errezetak jasotzera. Farmazian botikak zuzenean emango dizkizute medikuak ezarritako jarraibideekin bat datozen datetan.\nInformazio zehatza eta argia\nkontsultan ematen dizuten Tratamendu-orrian. Bertan jasota izango duzu botikaren izena, dosia eta tratamenduaren iraupena. Botika hartzeko garrantzitsua den informazioa ere jasoko du, baita azterketa-datak ere jarraitzen duten tratamenduetan.\nIzan ere, edozein osasun-profesionalak ikus dezake zer botika hartzen duzun, eta horrela, arazoak ekidin ditzake botika bikoiztu edo batera hartu behar diren horien erabilerarekin, eta osasunari buruz kontuan hartu beharrekoak ezagutuko ditu, alergiak edo jasanezintasunak adibidez. Gainera, sistema berak automatikoki ohartarazten du gerta daitezkeen gorabeherez.\nFarmazian guztiz seguru jakingo dute zein den agindutako botika eta dosiak, eta farmazia-arreta hobea eskainiko dizute. Sistema honetan beharrezkoa da farmaziako eta medikuntzako profesionalen arteko komunikazio-bide bat ezartzea.


Bilboko alkatea - Ongi etorri Errefuxiatuak\nitxaso2021-02-19T10:29:05+01:002021-otsaila-14|Categories: Komunikatua, Prentsa oharra|0 Comments\nPrestazio eta Zerbitzuen Zorroak ezartzen dituen eskubideei buruz, pandemiak larriagotzen duen Bilboko egungo egoera ikusita, hainbat galdera egin nahi ditugu:\nZergatik, nahiz eta hiru hilabete baino gehiago erroldatuta egon, pertsona batzuek ez daude neguko aterpean?\nZergatik itxi zen hain azkar Montañoko aterpetxea “hotz-boladakoa”, jakin da (zuk inork baino hobeto) kalean lotan jende asko dagoela?\nAlkate jauna, zein jarraibide eman zenion Udaltzaingoari etxerik ez duten eta kalean lo egiten duten pertsonak errespeta ditzan? Zer tratu izan dute Euskalduna zubiko etxabeak hustean? Zergatik daude beti “udaltzain” batzuk “gehiegi erreprimitzeko”joera dutenak, behin eta berriz eta maiz egiten diren esku-hartzeetan? Bai, askotan berberak. Ordena desberdinak dituzte?\nNola liteke aterpetxeetan gaueko 8etatik goizeko 8ak arte bakarrik egotea, eta gainerako egun osoan kaleetan ibili behar izatea?\nZuen erantzunen zain gauden bitartean, konponbide azkar batzuk ditugu deskribatutako egoera kaskarra konpontzeko, pandemiak aspalditik larriagotzen baitu egoera hori eta.\nBerehala Montaño irekitzea eta behar duenari aterpea ematea, baldintzarik eta denbora-mugarik gabe. Konfinamenduan egon zirenek ostatu-zerbitzuarekin jarraitzen dute. pandemia egoeran jarraitzen dutenez, pertsona horientzat ere ez da eperik jarri behar.\nAltamirako neguko aterpetxean, lekurik badago, hiru hilabete edo gehiago erroldatuta dituzten pertsonei onartuko zaie. Beharrezkoa izango litzateke gizarte-langile bat egotea, laguntzeko, orientatzeko, erroldatu gabeak ikusteko eta pertsona horiek berehala erroldatzeko izapideak egiteko. Hori beharrezkoa da, harrerako eta/edo segurtasuneko pertsonez gain. “Negua” esaten zaion arren, egoera horretan irekita jarraitu behar du, aurreko puntuan bezala.\nPrestazio eta Zerbitzuen Zorroko “eguneko arreta-zerbitzua” (1.7) lehenbailehen jarri beharko lukete martxan, eskakizun txikikoak baitira. Ez dago inolako azalpenik 2016/12/25etik aurrera Bilbok zerbitzu hori ez emateko, zuk ondo dakizun bezala.\n1.7 fitxak honela dio: “preskripzio teknikotik kanpo ez da inolako baldintzarik eskatuko, eta sarbide zuzeneko zerbitzutzat hartuko da, eta, beraz, Oinarrizko Gizarte Zerbitzuak aldez aurretik eman beharrik gabe sartu ahal izango da zerbitzura”.\nPrestazio osagarri gisa, mantenua ere aipatzen du, hala badagokio. Norberaren higienea. ikuztegia, halakorik bada, kontsigna zerbitzua..\nLegeak betetzeko dira. Ez da nahikoa lekurik ez dagoela esatea, Gizarte Zerbitzuen legeak argi eta garbi dio eskubide subjektiboa dela: 2.1 eta 2.2.\nBeti esaten ari dira Bilbon dagokiona baino gehiago egiten ari direla, baina ez, noski, kasu honetan, eguneko arreta-zerbitzuan.\nBai, denok Bilbo munduan ezagutzea nahi dugu eta modurik onena da kalean bizitzera edo goizeko 8etatik gaueko 8ak arte ibili behar ez duen munduko lehen hiria izatea. Bilbon bizi diren pertsona guztiek, batez ere baztertuenek, bizitza duina izan behar dute eremu guztietan. Bai, Aburto jauna, pobreziarik ez dagoen munduko lehen hiria izatea lortzea dugu helburu, aberastasuna nahikoa delako, baina gero eta gutxiago banatuta.\nEskatzen dizkizuegun neurriak abian jarri, eta Bilboko herritar guztientzat hobea izango da.\nONGI ETORRI ERREFUXIATUAK Pilota kalea, zk. 2.


Sentimiento Txuri Urdin: ABORDAIA!\nLurra begi bistan. Europa uharte amestua eskura, hain gertu; eta pare-parean, Txapeldunen Liga izeneko portu preziatu eta ederra. Hain gutxi falta da, hor. Rayo Vallecanoko piratek ere ezin izan zuten Realaren arraunkaden erritmoa gelditu. 20 paritdatik porrot bakarra, hamahiru norgehiagoka galdu gabe. Agirretxeren bi kanoikadek hondoratu zuten igandean Madrildarren ontzia. Haizea lagun, ametsa gero eta gertuago dago, zazpi jardunaldiren faltan lau puntuko aldea diote txuri-urdinek aurkari gertukoenei.\nAstean zehar lemazain eta marinel trebeenak min hartuta ibili arren, galazka hamaikakoa jarri zuen Montanierrek gudu-zelaian. Illarramendi lemaren kontrolpean, Vela eskuinetik arraunkada biziz eta Prieto erdian guztia kontrolatzen. Donostiatik euskarri lana egin zuten 2.000 zaleen bultzada ahaztu gabe. Astean zehar jokalari gakoetako batzuk nola zeuden ikusita, beldurra zegoen, baina azkenean ia guztiek jokatu zuten. Pardo bakarrik geratu baitzen deialditik at.\nRayo partida hasieratik kontrolatzeko asmoarekin atera zen, ohi duen bezain oldarkor eta bertikal, Bravoren atea begiz jota. Baina, halako taldeekin dago eroso Reala, opari bikaina izan zen halako atzealde aurreratua ikustea. Urruti joan gabe, joaneko partidan 4-0 irabazi zuten txuri-urdinek, oraindik gol gehiago sartzeko aukerak izan zituzten norgehiagokan. Opari handiagoa, oraindik, etxekoen lauko lerro horrek egin zituen hutsegite guztiak kontuan hartuta. Olatuaren aparrean dagoen talde baten aurka ezin dira hainbeste erraztasun eman, aurkariak ez baitu barkatuko. Eta Realak, noski, ez zuen barkatu.\nBigarren minutuan iritsi zen lehenengo aukera garbia, eskuin hegaletik egindako jokaldi baten ondorioz. Rayok, partida joan-etorrikoa izango zela erakusten saiatu zen bi minutu geroago, Baptistaoren eta Pitiren jokaldi batean. Hurrengo jokaldian iritsi zen Agirretxeren lehen kanoikada (6. min). Bravok luze atera zuen ezker hegalerantz, Griezmann kontrol bikaina egin eta De la Bellari eman zion baloia, Kataluniarrak zentzu handiz egin baitzuen aurrera; hegaleko atzelariak lehen ukituan pasea eman eta Agirretxek aurre hartu zion madrildarren erdiko atzelariei. Batzuetan sinplea da futbola. Hiru pase, lau jokalari eta gola. Lehen kolpea, eta Rayokoak aho bete hortz.\nZortzi minutu nahikoa izan ziren bigarren eta behin betiko kanoikadarako. Falta baten aldaratzea area barrura sartu zuen Carlos Martinezek erdiraketa loratu batekin, Rayoren atzealdeak lo hartu zuen Xabi Prieto jokoz kanpo egongo zela pentsatuta, honen erdiraketa barrura sartu zuen berriro Agirretxek (14. min). Erraz, errazegi. Ukitua eta hondoratua. Bi golak ezker hegaletik etorri ziren, eta Paco Jemezek haserre, suminduta, bi aldaketa egin zituen segituan. Lass eta Tito —eskuin hegalean jokatzen ari ziren biak— kendu zituen, Juan Carlos eta Arbilla euskal herritarra sartzeko.\nVicente del Bosque Espainiako selekzioko hautatzailea partida ikusten ari zen, eta ziur jokalari baten baino gehiagoren informe onekin itzuli zela etxera. Iñigo Martinezek eta Illarramendik hurbil izan dezakete haren deia, eta zergatik ez, baita Carlos Martinezek eta De la Bellak. Atzo laurek eman zuten erakustaldia ikusita, ez litzateke harritzekoa izango behintzat.\nBi goleko errentarekin, erritmoa jaitsi zuen Realak, buruarekin jokatzeko. Baloiaren jabetza Rayori eman zion, erasora saiatzen utzi zion etxeko taldeari, kontraerasoan azkar ateratzeko. Defentsan lan txukuna egin zuten guztiek, erdiko atzelariek eta euskarriek batez ere. Estatistikei erreparatuta, baloia Rayok izan zuen gehiago, baina ez zion etekinik atera. Partida serioa eta profesionala jokatu zuten txuri-urdinek. Handiek bezala jokatu zuten, une oro norgehiagoka kontrolpean izanda. Lau gol behar izan balituzte, sartuko zituzketen. Piti eta Baptistao saiatu ziren arriskua eramaten, baina lehena bakarregi zegoen, eta brasildarrak oso berekoi jokatu zuen aukera izan zuen bakoitzean. Javi Fuego eta Trashorras ezinean aritu ziren, bitartean. Lehen zatiaren hondarrean penaltia egin zioten Xabi Prietori, baina epaileak ez zuen ezer adierazi. Galvezek bultzada garbia egin zion.\nOrain arte lehen zatietan baino, bigarren zatietan egiten zuen aldea Realak, baina azken partidetan, lehen zatietan txikitzen ditu arerioak. Valladolidi hiru gol, Malagari beste hiru, Rayori bi... ez da kasualitatea.\nBigarren zatiak lehenengoaren itxura bera hartu zuen. Rayo oldarkorrago atera zen, gol bat sartuta Reala beldurtzeko ideiarekin. Txuri-urdinak, berriz, eroso, kontraerasora itxaroten. Hala iritsi ziren etxekoen txartel horiak. Reala kontraerasoan ateratzen zen bakoitzean, falta egin eta arriskua gelditzen zuten Rayokoek. Ezintasunaren isla. Velak korrikaldi bikainak egin zituen, eta gola ez zuen urruti izan. Agirretxe ere hat-tricka lortzear egon zen pare bat aldiz, zorterik gabe.\nIllarramendirekin iritsi zen eguerdiko albiste txar bakarra. Txartel horia ikusi zuen 74. minutuan, Pitiri egindako sarrera gogor batean. Ondorioz, ez du Sadarren jokatuko, eta bere hutsunea nabarituko da. Ea ordurako Pardo osatzen den. Errioxarraren eta Elustondoren artean egongo da mutrikuarraren ordezkoa. Min hartutako jokalariei atseden eman zien 75. minututik aurrera Montanierrek. Arazo fisikoekin aritutako hiru jokalariak ordezkatu zituen: Illarramendi, Vela eta Xabi Prieto. Aspaldiko partez minutuak izan zituzten Elustondok eta Castrok; Ifranek ere hamar bat minutu jokatu zituen. Berri pozgarria lehen biena, denboraldi amaierarako jokalari guztiak osatuta egotea beharrezkoa izango baita.\nAskoz berri handiegirik gabe amaitu zen partida, Donostiako Martxa Madrilen ozen entzuten zen bitartean. 54 puntu ditu jada Realak, eta lau puntu ateratzen die Malaga eta Valentziari. Sadarren gertatzen dena gertatuta ere, Txapeldunen Ligako postuetan jarraituko dute txuri-urdinek Valentzia hartu arte. Denboraldiko partida izango da, ezbairik gabe. Bitartean, arraun egiten jarraitu behar da. Akidurak akidura, aurrera begira; lurra begi bistan baitago, baina oraindik hara iritsi behar baita. Bultza eta bultza hor daude Europa eta Txapeldunen Liga. Izan ere, pirata bizitza hoberena da.\n3.- Imanol Agirretxe: Nola hazi den usurbildarra. Oztopo guztiei aurre egin, eta Realaren aurrelari nagusia bihurtu da. Denboraldi hasieran zalantzak zirena txaloak bihurtu ditu. Ikusgarria nola hartu zien aurre atzelariei bi goletan.\n2.- Antoine Griezmann: Lehen Mailan 100 partida jokatu dituen europar ez espainiar gazteena da Griezmann, eta partida bikaina jokatuta bete zuen efemeridea. Kontrol bikaina lehen golean.\n1.-Alberto de la Bella: Denboraldi puska kataluniarrarena. Ederki etorri zaio Jose Angelen konpetentzia. Lehen goleko jokaldian, ez ezik, beste hainbat jokaldietan igo zen erasora, zentzu handiz. Defentsan ere, estutasunik pasa gabe.


"Goikoekin borrokatzera iritsi nahi dugu"\nJon Elortegi, Bermeo Urdaibai Aviako entrenatzailea, lehiatzeko gogotsu dago eta aurreko denboraldiko emaitzak hobetzeko, nahiz eta aurredenboraldian ez duten nahi bezala lehiatzerik izan.\nNegua arraroa izan da, baina ez da aurrekoaren parera iritsi. Irregulartasun horien artean, Jon Elortegik dio lan handia egin dutela. Gainera, gainerako tripulazioekin lehiatzeko aukerarik izan ez dutenez, "Ligan eurekin egoteko gogo handiagoa dugu eta taldea hobetzeko, erakusteko eta goikaldean egoteko gogotsu ikusten dut".\nHelburuei dagokienez, argi dago: "Iaz hirugarren izatea lortu genuen Eusko Label ligan, eta arraunlariak asmo handikoak dira eta emaitza hori hobetu nahi dugu".\nHelburuak lortzeko borrokan, ordea, badaki ez dutela bide atseginik izango, "Egia esan, aurkari oso indartsuak daude. Talde batzuk asko indartu dira, maila handia emango duten tripulazio handiekin", esan du Elortegik." Eurekin borrokatzera iritsi nahi dugu", esan du Barrikakoak.


Vitoria-Gasteizko Udalaren web-orria - Ibili munduan barrena ? Bidaiatzeko baliabideak\nIbili munduan barrena - Bidaiatzeko baliabideak\nAtal honetan bidaia neurrira antolatzeko behar duzun guztia eskaintzen dizugu:\nEuskadiko aterpetxeak(Beste leiho batean irekiko da) herrialdeka sailkatuak.\nGazte Aterpetxeen Espainiako Sarea(Beste leiho batean irekiko da). Batzuek Internet bidez egindako erreserbak onartzen dituzte.\nEspainiako aterpetxeen(Beste leiho batean irekiko da) direktorioa, herrialdeka eta herrika sailkatuta.\nEuropan ostatu merkeak(Beste leiho batean irekiko da), ostatuak, hotel merkeak eta askoz gehiago...\nEspainiako kanpinen(Beste leiho batean irekiko da) bilatzailea. Informazioa: non dauden, ingurunea, zerbitzuak eta eskaintzen dituzten jarduerak. Gainera erreserbak on-line egin daizteke.\nNekatur(Beste leiho batean irekiko da). Euskadiko landa-etxeen elkartea.\nTrenez bidaiatu(Beste leiho batean irekiko da). 29 urte baino gutxiago badituzu eta gazte-txartela baduzu, aprobetxatu Renfek egiten dituen deskontuak. Eta Europa modu dibertigarri eta merke batez aurkitu nahi baduzu, erabili Interrail(Beste leiho batean irekiko da) sistema, Europako edozein txokotara heltzeko, zure erara eta betiko araurik gabe.\nHegaldi merkeak(Beste leiho batean irekiko da) klik batez bidaien ehun webgune baino gehiagotan bilatu ahal dituzu.\nAutobus-txartelak(Beste leiho batean irekiko da). On-line egiten den autobus-txartelen salmenta.\nAprobetxatu gazteentzako hainbat txartelek eskaintzen dizkizuten abantailak eta deskontuak. Ostatua lortu, museoak bisitatu edo erosketak prezio merkeago batean egin ahal izango dituzu.\nBidai-gidak, liburuak eta aldizkariak\nBidaiatekan bidaiatzeko gida, liburu eta aldizkaririk onenak dituzu: kanpinen gida, xarma duten hotelak, bizikletaz egiteko ibilbideak, munduko hiri eta herrialdeen gida espezializatuak...\nGida hauetako batzuek Interneten bertsio digitala dute: Altaïr(Beste leiho batean irekiko da), De Viajes(Beste leiho batean irekiko da), Desnivel(Beste leiho batean irekiko da), El mundo de los Pirineos(Beste leiho batean irekiko da), Euskal Herria(Beste leiho batean irekiko da), Geo(Beste leiho batean irekiko da), Rutas del mundo(Beste leiho batean irekiko da), Siete leguas(Beste leiho batean irekiko da), Traveler(Beste leiho batean irekiko da), Turismo rural(Beste leiho batean irekiko da), Viajar(Beste leiho batean irekiko da), Viajeros(Beste leiho batean irekiko da), National Geographic(Beste leiho batean irekiko da).


Pentsioen erreformarako botoak ziurtatu ditu Espainiako Gobernuak | Ekonomia | Berria\nPentsioen erreformarako botoak ziurtatu ditu Espainiako Gobernuak\nKongresuko Lan batzordean, aldeko botoa eman dute EAJk eta ERCk, eta EH Bildu abstenitu egin da. Kotizazioa hamar urtez handitzeko zuzenketak jeltzaleen eta koalizioaren botoak eskuratu ditu\nPentsiodunen manifestazio bat, atzo, Donostian. PENTSIONISTAK-ALDERDI EDER Tamaina handiagoan ikusi\nPentsioen erreformak aurrera ateratzeko nahiko boto ziurtatzeko bidean da Espainiako Gobernua. Kongresuko Lan batzordean aurrera egin zuen atzo gobernuak eta gizarte eragileek negoziatutako erreformaren lehen zatiak, eta legegaia osoko bilkuraren esku geratu da. Aldeko botoa eman zuten PSOEk, Unidas Podemosek, ERCk, EAJk eta Compromisek, eta aurkakoa PPk, Voxek, Ciudadanosek eta CUPek; EH Bildu abstenitu egin zen. Bozketak izan dezake bere eragina hurrengo asteotan Hego Euskal Herriko kaleetan, ELAk ohartarazi baitu pentsioen eta lan araudiaren erreformen emaitzaren araberakoa izango dela bere erantzuna. LABek argi eta garbi egin du greba orokor baten alde.\nEspainiako Kongresuan aurrera doan lege proiektuaren barruan daude ekainean gobernuak, CCOO eta UGT sindikatuek eta CEOE patronalak hitzartutakoak, hala nola pentsioak batez besteko KPIaren arabera eguneratzea, gastu batzuk zergen kargu uztea, eta erretiro aurreratua zigortzea. Eta zuzenketa baten bidez sartu dute legegaian joan den astean patronalaren onespenik gabe lotutakoa, hau da, hamar urtez kotizazioak portzentajean 0,6 puntu handitzea, pentsioen erreserba funtsa betetzeko. Puntu hori bakarka bozkatu dute diputatuek, eta horretan EH Bilduk bai eman du aldeko botoa.\nEz da hori osoko bilkurara iritsiko den zuzenketa bakarra, diputatuek lan batzordeko eztabaidan egindako aldaketa batzuk azalduko baitira, hala nola alargun pentsioak ezkonduta ez dauden bikotekideei ere ematea, eta osagarri bat ematea 40 urtez kotizatu arren 900 eurotik beherako pentsioa dutenei.\nEH Bildu abstenitu egin den arren, hark eta haren aliatu ERCk negoziatutako zuzenketa batek aurrera egin du. Horren ondorioz, sei hilabeteko epean auditoria bat egin beharko dute Gizarte Segurantzak bere gain hartzen dituen gastuei buruz, eta ez dagozkion gastuak argitzeko. 1967tik 2019ra arteko gastuak aztertu beharko ditu txosten horrek, eta beranduenik hilabete barru hasi beharko du lanean.\nBeste zuzenketa batek gobernua behartuko du urtebeteko epean gutxieneko pentsioen erreforma bat abiatzera, eta pentsio horiek SMI lanbide arteko gutxieneko soldatara lotzera. Elbarritasunen bat dutenek aldez aurretik erretiroa hartzeko erraztasunak ere sortuko dituzte.\nEAJren eta EH Bilduren botoak erabakigarriak izan daitezkeela ikusita, haiei presio egiten ari da ELA, erreforma onar ez dezaten. Urriaren 24an, esaterako, kalera atera zen Hego Euskal Herriko hiriburuetan, Ez gaitzazue Madrilen saldu leloarekin. Sindikatu horrek uste du erreformaren azken helburua dela pentsioen zenbatekoa jaistea, eta bereziki kritikoa da saria kalkulatzeko kotizatu beharreko epea luzatzearekin. Neurri hori erreformaren bigarren zati baterako utzi du Jose Luis Escriva Gizarte Segurantzako ministroak. Azken erreforma batek hamabostetik 25 urtera handitu du pentsioaren zenbatekoa kalkulatzeko kontuan hartzen diren kotizatutako urteak —aurten 24 urte izango dira, eta 25 urte 2022an—. Epe hori 35 urtera handitzeko aukera aipatu izan du Escrivak, baina baita kotizazio urterik txarrenak kalkulu horretatik kentzeko aukera ere.\nHegoaldean ere, ordezkoak finko egingo dituzte


Jarrai iezaguzu | Nuevas tecnologías aplicadas a la educación | Educa con TIC\nHasiera » Jarrai iezaguzu\neduc@conTIC-k zure esku jartzen ditut egungo sare sozial garrantzitsuenak zure esperientziak kontatu, eztabaidatu, baliabideak partekatu eta une oro eguneratuta mantentzeko ikasgeletako heziketa munduan.\nJarrai iezaguzu eta parte hartu gure sareetan!\neduc@conTIC-ek Twitter sarean parte hartzera gonbidatzen zaitu, 140 karaktereko testuak bidaltzen usten dizun microbloging zerbitzu bat non beste erabiltzaileekin educ@con TIC-en gertatzen den guztia partekatu ahal izango duzun une oro.\nDelicious-en bitartez heziketari eta ikasgeletako teknologiari buruzko lotura interesgarriak partekatu ahal izango dituzu beste erabiltzaileekin.\nWebguneren bat gorde edo loturaren bat lagunen bati gomendatu nahi izanez gero. Inoiz ez duzu errazago izan!\nGure profila bisitatzen baduzu Planetaki-n, heziketa eta teknologiari buruzko albisteak dituzten eguneratutako zenbait blog aurkituko dituzu. Zure berezko planeta sortu ahal izango duzu eta educ@conTIC webgunea gehitu honen edukiak beste erabiltzaileekin partekatzeko.\nFriendfeed-ekin, educ@conTIC-en profilarekin loturik dauden Blog, Twitter eta bestelako sare sozialen eguneratze guztiekin eguneratuta egongo zara.\neduc@conTIC-en edukia lagungarria izan zaizula espero dugu.\nBloga edo web gunea baduzu, gure webgunerako hurrengo esteka bat jar dezakezu han zabaltzen laguntzeko.\nMicro banner laukizuzena 88x31\nMicro banner laukizuzena 88x31 (ertzekin)\nBanner karratua 125x125\nBanner karratua 125x125 (ertzekin)\nBanner laukizuzena 468x60\nBanner laukizuzena 468x60 (ertzekin)\nTestu-esteka educ@conTIC, IKTen erabilera ikasgeletan\neduc@conTIC, IKTen erabilera ikasgeletan


Landisacq - Wikipedia, entziklopedia askea.\nHervé LEMANCEL (2014-2020)\n48° 45′ 24″ N, 0° 38′ 51″ W / 48.7567°N,0.6475°W / 48.7567; -0.6475Koordenatuak: 48° 45′ 24″ N, 0° 38′ 51″ W / 48.7567°N,0.6475°W / 48.7567; -0.6475\nFrênes, Saint-Paul, Cerisy-Belle-Étoile, Chanu, La Lande-Patry eta Tinchebray-Bocage\nLandisacq Frantziako udalerria da, Orne departamenduan dagoena, Normandia eskualdean. 2013an 753 biztanle zituen.\n2007an Landisacq udalerrian erroldatutako biztanleak 753 ziren. Familiak 284 ziren, horien artean 56 pertsona bakarrekoak ziren (28 bakarrik bizi ziren gizonak eta 28 bakarrik bizi ziren emakumeak), 96 seme-alabarik gabeko familiak ziren, 104 seme-alabak dituzten bikoteak ziren eta 28 seme-alabak dituzten guraso-bakarreko familiak ziren.\n2007an 336 etxebizitza zeuden, 292 familiaren etxebizitza nagusia ziren, 26 bigarren erresidentzia ziren eta 18 hutsik zeuden. 325 etxeak ziren eta 10 apartamentuak ziren. 292 etxebizitza nagusietatik 218 bere jabearen bizilekua ziren, 71 alokairuan okupaturik zeuden eta 3 doan lagata zeuden; 3 etxek gela bat zuten, 10 etxek bi zituzten, 36 etxek hiru zituzten, 84 etxek lau zituzten eta 159 etxek bost zituzten. 199 etxek euren parking plaza propioa zuten azpian. 116 etxetan ibilgailu bat zegoen eta 166 etxetan bat baino gehiago zituzten.\nLandisacq udalerriko biztanleria-piramidea 2009an .\n2007an lan egiteko adina zuten pertsonak 509 ziren, horien artean 398 aktiboak ziren eta 111 inaktiboak ziren. 398 pertsona aktiboetatik 368 lanean zeuden (193 gizon eta 175 emakume) eta 30 langabezian zeuden (10 gizon eta 20 emakume). 111 pertsona inaktiboetatik 57 erretiraturik zeuden, 26 ikasten zeuden eta 28 "bestelako inaktibo" gisa sailkaturik zeuden.\n2009an Landisacq udalerrian 294 unitate fiskal zeuden, 786 pertsonek osaturik. Pertsona bakoitzeko diru-sarrera fiskalaren mediana urteko 17.239 euro zen.\n2007an zeuden 21 komertzioetatik, 1 janari enpresa zen, 3 bestelako produktu industrialen fabrikazioko enpresak ziren, 3 eraikuntza enpresak ziren, 6 ibilgailuen saltze eta konpontze enpresak ziren, 3 ostalaritza eta jatetxe enpresak ziren, 1 zerbitzu enpresa zen, 1 administrazio publikoko enpresa zen eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 6 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 eraikuntza enpresa, 1 ile apaindegia eta 3 jatetxeak.\n2000. urtean Landisacq udalerrian 26 nekazaritza-ustiategi zeuden, 644 hektarea erabiltzen.\nSaint-Paul (1,9 km)\nLa Lande-Patry (3,7 km)\nChanu (3,8 km)\nFrênes (4,0 km)\nCerisy-Belle-Étoile (4,8 km)\nMontsecret (5,0 km)\nLa Chapelle-Biche (5,2 km)\nSaint-Georges-des-Groseillers (5,5 km)\nFlers (5,8 km)\nBNF: 15268154k (data)\nOrriaren azken aldaketa: 8 iraila 2020, 18:59.


Francisco Sáenz de Oizak gauzatu duen proiektua arkitektoaren lautasun asmoa betetzera dator; eta horixe izan da arkitektoak nabarmendu nahi izan duen asmoa: eduki eta edukitzailearen arteko oreka. Arkitektoak berak behin adierazi zuen moduan, “Fundazioak ez du eskultura bat egin behar eskulturak gordetzeko, hori kontraesana izan bailitzateke. Eraikina zenbat eta bakun eta sinpleago izan hainbat eta monumentalagoak izango dira barruan dauden eskulturak”.\nArkitektura monumentalari itzuri egiteko ideiak, obraren aldeko lautasun horrek, alegia, bultzatu zuen arkitekto-egilea eraikin hau beste era batera planteatzera. Berak utzitako idatziak adierazten duenez, eraikina “ohiko tenplu erlijiosoa iraultzea” bezala planteatu zuen. Idazki horretan honakoa ere gehitzen du, “Elizan, beirateek argitzen dute erdiko nabea, argizulo txikiagoek argitzen dituzte, ordea, alboko nabeak. Horrenbestez, argiztapen trinkoena nora, garrantzi erlijioso handiagoa hara, horregatik jartzen da aldare nagusia sortaldera begira. Nik hain justu ere kontrakoa egin nahi izan dut: argiztapen nagusia alboetatik hartuko duen tenplu profanoa; erdialdea kontrargiaz argituko dena; era horretara alde hori iluna eta misteriotsua izango da. Ideia hori bat dator Oteizak Arantzazun landu zuen tunelaren oroitzapenarekin: ez oso argia, baina misterio xarmangarria zuena”.


1977. urtean guraso talde txiki batek Abusu Ikastola sortu zuenean, parrokiako behe solairuetan kokatuta zegoen. Ondoren, Arrigorriagako Udalaren lokaletara pasatu ginen.\n1980. urtean Zaratamon eskualdeko ikastola bat eraiki zen: bertara inguruko umeak joaten ziren Lehen Hezkuntzako ikasketak egitera, Abusuko, Ugaoko, Arrigorriagako (erdialdea) eta Zaratamoko ikasleak joaten ziren bertara. Haur Hezkuntza berriz, ikasleen herri eta auzoetan egiten jarraitzen zuten.\n1993. urtean Abusu Ikastolak, Euskal Herriko Ikastolen Elkartean mantentzea erabaki zuen. Aldiz, Zaratamoko eskualdeko Ikastolak, hezkuntza sare publikoan sartzea erabaki zuen. Une honetan beste erabaki garrantzitsu bat ere hartu genuen: Haur Hezkuntzako ikastola bat izatetik Lehen eta Bigarren Hezkuntza eskaintzea erabaki genuen.\n1994an Lehen Hezkuntzako 1go maila martxan zegoen Abusu Ikastolan. Lehen Ibilaldia ospatu zen garaian, Arrigorriagako Santa Isabel auzoan, Bilboko udalak lagatako lonja batzuetan kokatzen zen Ikastola.\n1997. urtean hainbat eraberritze lan egin ondoren gaur egun dugun eraikin historikoa martxan jartzea lortu genuen. Une horretan Lehen Hezkuntzako 4. mailararteko ikasleak bakarrk genituen. Hortik aurrera, pixkanaka pixkanaka eskaintza zabalduz joan ginen.\n2013. urtean eraikin berria zabaldu genuen, dauzkagun eskaera guztiei bidea emateko.\n2015-2016 ikasturtetik, bi lerro ditu Ikastolak, 0-16 urte bitartean.\n2021 urtean 700 ikasletik gora, 500 familia eta 60 langile inguruk osatzen dugu Abusu ikastola kooperatiba elkartea.


HeliNETeko bazkideek partzuergoaren 5. bilera egin dute Côte Basqueko Samu64A Ospitale Gunean (Baiona) – Helinet\nPosted on 2019 December 17, Tuesday 2019 December 18, Wednesday by admin\nOsakidetzako Larrialdiak, Nafarroako Babes Zibila, Nasuvinsa eta Côte Basque-Samu64A Ospitale Gunea aurrera egiten ari dira heli-azalera sarea sortzeko bidean eta beraien estaldurapeko guneetan gerta daitezkeen larrialdi, erreskate eta hondamendi egoerei aurre egiteko antolakuntza bateratuan.\nEuskadiko, Nafarroako eta Akitania Berriko proiektuko bazkideek POCTEFA HeliNET proiektu europarraren partzuergoaren 5. bilera egin dute Baionan. Côte Basque-Samu64A Ospitale Gunean eginiko bileran, alde batetik, Gipuzkoan, Nafarroan eta Akitania Berrian heli-azalerak hedatzeko aukera aztertu da, erantzun integratuak emateko, lurralde mugakideetako helikopteroen erabilera koordinatuaren bitartez.\nHeliNET proiektuaren barruan garaturiko tresna informatikoari esker, heli-azalera horiek eraikitzearen onura jasoko luketen udalerriak hauteman ahal izan dira. Aplikazio horrek, bigarren pauso batean, Euskadiko, Nafarroako eta Akitania Berriko baliabideak (helikopteroak eta anbulantziak) denbora errealean non dauden ikusteko aukera emango du, hiru lurraldeetako koordinazio-aretoetan.\nHeliNET proiektua, gainera, erantzun bateratuko protokoloak amaitzen eta testatzen ari da, lurralde bakoitzak bere komunitate mugakideei modu koordinatuan eta integralean laguntzeko. Helburua inprobisazioari lekurik ez uztea eta eguneroko jardunean elkarri laguntzeko trebatzea da, eta horrek egoera guztietan erantzun ezin hobea ematea ahalbidetuko du.


Gabiria eta inguruko esaerak eta hitzak - Ediciones Franciscanas Arantzazu\nInicio / Euskarazko Liburuak / Gabiria eta inguruko esaerak eta hitzak\nGabiria eta inguruko esaerak eta hitzak\nJulian Alustiza aztiriarrak bilduak\nJulian Alustiza (Aztiri) y Paulo Agirrebaltzategi\nJulian Alustiza Jauregi Aztiri (Etxetxo, Aztiria, 1913 Arantzazu, Oñati, 2005) fraideak urtetan bildutako esaera zaharrak, lokuzioak, esamoldeak eta hitzak bildu ditu Paulo Agirrebaltzategi editoreak.108 orrialde ditu, eta bost ataletan bereizi du editoreak: esaerak, lihagintzako hiztegia, errota hiztegitxoa, hiztegi arrunta eta Dallo eta inguruko (Barrundia, Araba) hitzak eta izenak.\nLiburuaren lehenengo atala da nagusia, eta 800 bat esaera edo sarrera jaso ditu Agirrebaltzategik, denak Alustizak bilduak. «Horiek denak bere eskuz idatzitako fitxa txikietan zeuzkan Julianek jasota. Beste zenbait esaera ere aurkitu ditut haren artxiboko paperen artean. Badira bertso forma duten batzuk, eta esaera zahar deituko genituzkeen guxi batzuk. Guztira 1.000 esaera inguru dira liburu honetan bildutakoak», dio editoreak.\nSKU: 9788472402775 Categoría: Euskarazko Liburuak\nJulian Alustiza Jauregi Aztiri (Etxetxo, Aztiria, 1913 Arantzazu, Oñati, 2005) fraideak urtetan bildutako esaera zaharrak, lokuzioak, esamoldeak eta hitzak bildu ditu Paulo Agirrebaltzategi editoreak.\n108 orrialde ditu, eta bost ataletan bereizi du editoreak: esaerak, lihagintzako hiztegia, errota hiztegitxoa, hiztegi arrunta eta Dallo eta inguruko (Barrundia, Araba) hitzak eta izenak.\nLiburuaren lehenengo atala da nagusia, eta 800 bat esaera edo sarrera jaso ditu Agirrebaltzategik, denak Alustizak bilduak.\n«Horiek denak bere eskuz idatzitako fitxa txikietan zeuzkan Julianek jasota. Beste zenbait esaera ere aurkitu ditut haren artxiboko paperen artean. Badira bertso forma duten batzuk, eta esaera zahar deituko genituzkeen guxi batzuk. Guztira 1.000 esaera inguru dira liburu honetan bildutakoak», dio editoreak.\nPaulo Agirrebaltzategi: Editorea\n© Gabiriako Udala\nGabiria eta inguruko esaerak eta hitzak Julian Alustiza aztiriarrak bilduak\nJulian Alustiza “Aztiri” (1913-2005). Euskal idazle, poeta eta sermolaria. Gabiri herriko Aztiri baserrian jaio zen, eta izen hori goitizentzat hartu zioten. Sermolaritzan dohain berezia zuen, erabiltzen zuen hizkuntza aberatsarengatik. Valladoliden apaiz frantziskotar ordenatu zen eta Tolosa eta Zarauzko komentuetako nagusia izan zen. Gaztelan, Erriberan, Arantzazun eta Gipuzkoako eta Nafarroako hainbat herritan ibilitakoa. Azken 50 urteak Arantzazun eman zituen. Hainbat lan ere argitaratu zituen.\nSé el primero en valorar “Gabiria eta inguruko esaerak eta hitzak” Cancelar la respuesta


Outsourcing | PROTecnológica.com\nOrdaindu emaitzen truke bakarrik\nOso lehiakorra den industria-merkatu batean gaude eta kanpo-laguntza gero eta beharrezkoagoa da bezeroei erantzun ahal izateko. Behar horiek kontuan hartuta, 20 urte baino gehiago daramatzagu Ingeniaritzako Outsourcing zerbitzuak eskaintzen. Izan ere, hori da zure ingeniaritza-taldea aldi baterako handitzeko formularik malguena eta eraginkorrena, egitura-kostuak handitu gabe.\nBadakigu gure lanak beti arina eta erabakitzailea izan behar duela. Horregatik, oso profesional kualifikatuak ditugu, profil jeneralistakoak edo adar zehatzetakoak, eta horiek irtenbide arrakastatsuak eskaintzen dituzte lan handiko uneetan edo proiektu berezietan.\nPROTecnológicako teknikariak zure lantaldean integratuko dira: zure bulegora joan eta soinez soin lan egingo dugu zure proiektu buruekin. Nahiago baduzu, gure instalazioetatik lan egin dezakegu, baina edonola ere, laguntza-talde bat izango duzu gure bulegoetan.


Elorrio Bizkaiko hego-ekialdeko udalerri bat da, Gipuzkoarekin eta Arabarekin mugakide egiten duena. Bizkai osoko zaharrenen artean dago, Erdi Aroan fundatu zen-eta hiribildu gisa, eta 2015. urtean 7.301 biztanle zituen. Ingurune natural ederra du, eta ondare historiko eta kultural aberatsa; hartara, 1964an hirigunea gune historiko-artistiko izendatu zuten. Jauregi eta armarridun etxe asko dago, bai eta ermitak ere.\nElorrio Bizkaiko hego-ekialdeko udalerri bat da, Gipuzkoarekin eta Arabarekin mugakide egiten duena. Bizkai osoko zaharrenen artean dago, Erdi Aroan fundatu zen-eta hiribildu gisa, eta 2015. urtean 7.301 biztanle zituen. Ingurune natural ederra du, eta ondare historiko eta kultural aberatsa; hartara, 1964an hirigunea gune historiko-artistiko izendatu zuten. Jauregi eta armarridun etxe asko dago, bai eta ermitak ere. (eu)\nEscudo de Elorrio.svg\nBizkaia municipalities Elorrio.PNG


Mercadonak 40 lanpostu eskaintzen ditu Leioan - leihoa.info\nIzena emateak Behargintza Leioan egin behar dira, martxoaren 9ra arte\nIbaiondo auzoan irekiko du Mercadonak bere hurrengo supermerkatua. Horretarako, 40 lanpostu sortuko ditu. Tokiko erakundeak argitaratu duenez, “Udalarekin adostu eta gero, plaza horiek eskuratzeko lehen aukera leioaztarrek izango dute”, eta bigarren deialdia publiko orokorrarentzat izango da.\nIzena emateko, lehenik eta behin, “Mercadonako web gunean profila sortu beharko dute leioaztarrek hemen“. Ondoren, “martxoaren 9ra arte izango dute epea leioaztarrek lan-poltsa zehatz honetan inskribatzeko”. Profila sortu eta inskripzioa Behargintza Leioan egin ahal izango dute leioaztarrek (Mendibil kaleko 3an), astelehenetik ostiralera 8:30etik 14:30era.\nProzesu hau amaitzerakoan, Mercadonako web gunean argitaratuko da enplegu eskaintza hau publiko orokorrarentzat.\nUdalak argitaratutakoaren arabera “guztira 40 lanpostu eskaintzen dira, kontratu mugagabea eta astean 40 ordukoa”. Enpresak adierazi duen moduan, “ez da formakuntza berezirik behar, formakuntza enpresak berak eskaintzen duelako”. Hori bai, ” leioaztarren jarrera eta jendetasuna kontutan izango dute aukeraketa egiterakoan”, diotenez.


Uribekostarrak Bizkai osotik mugi daitezke gaurtik aurrera - Uribe kosta - Hiruka.eus\nIker Rincon Moreno 2020-05-18 10:10\nElkarregaz batzeko aukera bakarra oraindino tabernetako terrazetan egitea izango da. HODEI TORRES\nKonfinamendua arintzeko lehenengo fasea are gehiago malgutuko du Eusko Jaurlaritzak gaurtik, maiatzaren 18tik aurrera. Hala, besteak beste, herritarrek euren bizilekuari dagokion lurralde historikoaren barruan mugarik gabe mugi ahal izango da, baita bigarren etxebizitzan gaua igaro ere.\nEusko Jaurlaritzak joan den maiatzaren 10ean publiko egindako 8/2020 Dekretuaren hainbat artikulu aldatu ditu konfinamendua arintzeko lehenengo fasearen erdian. Neurri horiek udalerrira eta udalerri mugakideetara mugatu egiten zuen herritarron mugikortasuna, salbuespenakaz. Orain, aldiz, joan den zapatuan publikatutako Euskal Herriko Agintaritzaren Aldizkarian aldaketa batzuk egin zituzten publiko; hala, gaurtik, maiatzaren 18tik, aurrera herritarrak bizilekua duten lurralde historikoaren barruan mugi daitezke. Ohiko joan-etorriak egiten diren udalerri mugakideen arteko mugikortasuna ere baimendu dute, lurralde historiko desberdinetan egon arren.\nJarduera fisikoa eta kirola egiteko mugikortasuna baimendu du Eusko Jaurlaritzak, norberaren lurralde historikoaren barruan edo bizilekuaren mugakide diren beste lurralde historiko batean dauden udalerrietan ere, "betiere osasun-agintariek ezarritako segurtasun-, osasun- eta higiene-neurriak errespetatuz".\nKudeaketa pribatukoak diren aire zabaleko kirol-instalazioak maiatzaren 9ko aginduak ezarritako moduan ireki ahal izango dira, eta horiek kokatuta dauden lurralde historiko osoko herritarrek erabili ahal izango dute, bai eta bizilekua udalerri horren mugakide den beste udalerri batean duten herritarrek ere, nahiz eta udalerri hori beste lurralde historiko batean egon.\nBanakako kirol-jarduera, aurrez hitzordua eskatuta eta kudeaketa pribatuko kirol-zentroetan egin ahal izango da baita ere, bizilekua dagoen udalerriari dagokion lurralde historikoaren barruan, bai eta udalerri horren mugakide izanik beste lurralde historiko batean dauden udalerrietan ere.\nEspainiako Estatuko Aldizkari Ofizialean ezarritako berritasunak\nEspainiako Osasun Ministerioaren agindu berria argitaratu du aste-akabuan Estatuko Aldizkari Ofizialak (BOE). Horretan, konfinamendua arintzeko 1 Fasearen bigarren astean baimenduko diren neurriak azaldu dituzte. Hala, ezarritako berrikuntzen artean honakoak nabarmendu daitezke EAEn:\n400 metro koadro baino gehiagoko merkataritza-establezimendu eta lokalek ateak ireki ditzakete, betiere segurtasun-distantziak mantendu ahal izango dela bermatuta.\nEhiza eta kirol-arrantza baimendu da.\nFamilia osoa atera daiteke paseatzera 14 urtetik beherako haurrakaz, orain arte ezarritako ordutegietan.\nOspitaleratutako gaixoei bisitak egin daitezke, betiere COVID-19ak kutsatuta ez daudenean. Bisitaria pertsona bakarra izan beharko da.\nBigarren etxebizitzetara joan ahalko da, baita lo egitera ere; bakarrik bizi garen lurralde historiko berean baldin badago.\nBizikideak ibilgailu berean joan ahal izango dira.\n400 metro koadro baino gutxiagoko saltokietan ez da beharrezkoa izango aldez aurreko hitzordurik. Hala ere, edukieraren %30eko muga bete beharko da eta metro biko segurtasun-distantzia mantendu ere.\nAire zabaleko merkatuak baimenduko dira, udalen oniritziagaz. Edukiera eta segurtasun-distantziak mantendu beharko da eta ohiko postuen kopurua %25era mugatuko da.\nLoteria-administrazioak irekiko dira.\nGaubeilak baimenduta daude, baina joan daitezkeen senideen kopurua mugatu egingo da: 15 lagunekoa aire zabalean, eta hamarrekoa leku itxietan.\nHiletak eta ehorzketak ere mugatuko dira: gehienez 15 pertsona joan ahalko dira, eta, nahi den kasuan, apaiza ere batu ahalko zaio talde horri.\nGurtza-lekuak irekita daude, baina fededunen joan-etorria heren batera murriztuko da.\nIAT egitera edo kontzesionario batera joan daiteke, aurretik hitzordua eskatuta. Dena dela, berritzeko epea luzatu du Espainiako Gobernuak.\nBOEn argitaratutako neurri guztiak sakonago ikusteko sakatu hemen.


Intxortatik Euskal Herrira – gaztelumendi.eus\nIntxortatik Euskal Herrira\n2010-05-24 / Iruzkinak desaktibatuta daude Intxortatik Euskal Herrira sarreran\n2010ko maiatzaren 23an\n– egunon Iban… zelan doaz gauzak?\n– Ez dok asteburu lasaixa izan. Atzo goizeko 03:00ak arte bideuaren formatua zala-eta burrukan. Gaur goizian 09:00etatik idatzi batzuk egitten, harreraguneko kontrol guztia daroian ordenagailua izorratuta… baiÃ±a denboraz larri bagabiz be etarako juau. Donostiatik jatok informatikarixa, laster helduko dok.\n-Aste osoa holango izan dok. Azken baten, herri txikiak gaztetxe handiak dira guretzat. Baina ikusten da gauzak aurrera ataratzeko gogoa. Jende askok egin jok lana, eta emaitza hemen ikusikok, laburbilduta. Eguraldiak be laguntzen jok, eta eguna bikaina izangok, ikusikok. Joseba Tapia laster etorrikok, jendea be hasi dok hurbiltzen, Espaloia txukun txukun jauk, eta Harrera gunea itzela. Non jauk alkatea?\n– Bai bai, ez juat sekula horretan pentsau, baiÃ±a hau gaztetxe haundi bat dok bai. Edurne, Oxel, Josuren, Juan Ramon, Iban… atzo gabekua izan zuan elkalaneko erakustaldi bat. Herri txikixaguetan ikusten dok posible dala. Alkatia ETB-kuekin juan dok. Ez dok bape erreza izan harentzako be. Ordu askoko lana jaok atzian, ikusten ez dan lana eta Edurne eta bixen artian ondo eruan juek kontua. Eskertzekua herrittarron aldetik.\nHemen jatok Maria Jesus Aranburu be.\n-Sarritan ez dozak ikusiko kotxe ofizialak antzoki atarian, barruraino sartu dozak. Aurkezpenak eta hire kontu Iban.\n– Bai, ezagutzen juat. Oso osoko andria dok. Oxel etorri bittartian nere kontu. Luntxera bideratuko jittuau hemendik aurrera datozen OPI guztiak. Klaro, lehenengo tabakaleraz galdetuko jotsau. Hor jaok hor anabasia, Odonekin…\n-Hi, hor jatok Tapia be, trikitilaria… beragana najoak. Frogatxo bat egin, eta dana prest. Aulki guztiak prest jauzak, luntxera be hurbildu da jentia, itxikok haut. Aurkezlea nor dan esan beharko dostek, etzoat ezagutzen Maider eta.\n– Bai, oin kultura teknikarixa dok Bergaran, baiÃ±a GOITB-ko informatibuetako aurpegi izan zuan denbora luzian. Oso ondo egingo jok. GaiÃ±era ona dok beti igualok ez agertzia lehenengo lerruan.\n-Hi ba dana prest jauk. Probak, pantaila, jendea, hi jezarri hadi hor, neure ondoan. Lehen lerroan jauzak Elgetako udaleko ordezkari guztiak, DiputaziÃ±okoa, 37an hildakoen senideak, jende nagusia, Kafe Antzokian Euskal Herri osotik heldutako jendea. Egun hau historikoa dok, hemen zeozer hasten dala iruditzen jatek.\n– Bai, hasieria baiÃ±o ez dok. Animo, Maiderrekin geratu gazen moduan bera hasiko dok eta gero dokumentala. Ikusiko dok txulo-txulo geratu dala. 3D-n eginddako zati batzuk, bonba zaratak… baiÃ±a batez be lekukuak. Lekukuena demasa dok, hori behin ikusi eta gero ez dok ahazten. Ohera be kontu horretxekin juango gaittuk, ikusiko dok. .\n(Hasi da ekitaldia. Maider Osa aurkezle. Eta bideo proiekzioa hasi da..)\nHori Bittor Garai dok. Asko ez dala etara jittuen basarri ondotik bost lagunen gorpuak. Isiltasuna demasa dok. Ikusi eta ez galdu aukerarik lekuko hau entzuteko, ointxe jatok Antoni Teilleriarena. Ez dok denbora asko hil dala eta gustora biziko leukek berak be hau egunau… Bere ikurriÃ±a jarri juau erakusketan. Lagaik momentu baten twitteatzeia eta segi bideuai.\n-Bideoa polita dok, gerra garaiko argazkiak, kontakizun historikoa, hura bizi izandakoen testigantzak, 3D animazioa, eta Euskal Herriko historiaren zati bat… orain arte inoiz kontatu ez zaigun moduan, eta euskaraz.\nArgazkiak.org | Elgetako gudariak Â© cc-by-sa: gaztelumendi\n– Tapi, ezagutzen dok narratzaillian ahotsa? Ines Osinagarena dok, Gosekua. Patxi, esan bihar jotset danak batera igotzeko gero taulara, berba egin bihar daben danak batera. Bideua amaittutakuan Tapiaren txanda, pare bat kantu Agur, Intxorta maite diskokuak.\n-Aupa Tapi, amaitu dok dokumentala. Oin dok hire txanda.\n– Honek kantuok ez dittuk izango jende multzo haundixendako, baiÃ±a ederrak dittuk, oso ederrak. Haudixa dok Tapia. Oso kantu pare ona aukeratu jittuk. 5 banderak kantua joten zebillen bittartian igo izana be ondo. Kolore asko batera. Ondo. Lopategiren “Gaur hirurogei urte bezela” kantau jok, politta.\n-Eta eskenatoki gainean Intxorta 1937 elkarteko Garai, Elgetako alkate Oxel Erostarbe, ANVko zinegotzi Edurne Alberdi eta Diputazioko ordezkari Maria Jesus Aranburu. Lau buru, kolore ugari, bi andrazko eta bi gizonezko. Hobeto ezin.\n– Danak ibili dittuk ondo, bakoitzak 3 minutu jauzkan, baiÃ±a betiko letxe luzatu… Ondo egon dittuk, hala eta be. Bereziki ondo ikusi juat gaur Aranburu. Esandakuak eta esandako modua be gustau jatazik.\n-Hemen esandako guztiak sinatzen ditut nik. Frente Popularra emoten jok honek. Jeltzaleak, gorriak, anvkoak eta alkatea akorduan. Barriro be etorkozak Elgetara faxistak….\n– Hauxe dok herri txikixetatik gustatzen jatana. Bakoitzak jaukak bere errena, baiÃ±a batuta egin bihar danian batu eta egin egitten dok. Baitta antxitxika egin bihar bada be. Hau amaitzen jaok, Tapi berriro taulara.\n-Eta Tapiari egindako txaloak, ez dozak debaldekoak. Barriro be hasiko jaku kalabazia! alai amaitu ditu gerrako ibilerak, agur Intxorta maite diskoa egin zuen trikitilariak. Orain autobusetara joak jendea, Ibilbide tematikoari ekiteko, trintxera eta lubakiak bisitatzera.\n– Autobuskadia beteta. Ni bigarrenan zain geratzen nok. Hik igo megafono hori. Han joiazak Aldundiko auto ofizialian ANV, EAJ eta Aralar, ordezkatuta. Euzki begixan jaok Asentzio.\n-Intxorta 1937ko ordezkariak euskaraz eta gaztelaniaz jabizek gerrako kontuak aitatzen. Lubakietatik sartu dok jendea, duela 70 urte baino gehiago dituzten lubakiak. Lurrak ez ditu berdindu, historia ahazten saiatu dan arren. Intxorta magalean, 36 eta 37ko estrategiak entzuten. Garaiok ez dira horrenbeste aldatu. Lubakiak beste batzuk dira orain.\nArgazkiak.org | Intxortako lubakiak Â© cc-by-sa: goioarana\n– Egun ederrak urten jok. Gaur “La Belga” metrailladoriaren lekura ez juatia gomentatu jotset Intxorta e1936-37 elkartekuei eta udaletxekuei. Hori beste egun baterako ze 14:00ak pasau dittuk… Intxortako interesguniak hobeto seiÃ±alizatzia falta jakuk, ibilbidia openstreetmap-etik hartzia, harreragunia zer dan ikastola eta eskola guztiei esan biharko jotseu, baitta interes minimua euki leikenai eta interesoi sortu geinken guztiai be… Hasi dok bigarren etapia.\n-Hi, nik ondiÃ±o etzoat ezer hartu. Egarri nok, eta tapiatarrak be etxera joan dituk honezkero. Bazkaltzeko planik bajauk ala? Antzokia be beteta jauk baserritarrez, euren urteroko bazkaria dok ala?\n– A! uste najuan Tapiakin-eta bazkaltzeko hintzala. Hori esan jostek. Guk gero kontzertu bat jakau Espaloian Or2tan eta Grupo San Juan Atxabaltarrak. Hori bai, gaur goizago ohera. Ez, ez juat konkistadoria zein dan jakingo ezta Lost-ena ikusteko jaikiko be. Gaurkua ondo urtetzia oso garrantzitsua zuan eta urten jok. Errebentauta najaok, baiÃ±a merezi izan jok.\n-Niretzat be, lanean hasteko aitzakia ona izan dok. Orain bajakiat non eta zertan ibiliko noken. Hasiera ona, lana ugari, baina ekipoa be bajauk inguruan… eta ez dok gitxi. Esan duet, herri txikiak gaztetxe handiak dozak. Jarraituko joau, eztok?\n::::::::::::::::::::::::: :::::::::::::::::::::::: :::::::::::\nIban Arantzabalek eta Patxi Gaztelumendik, dokumentu konpartitu batean idatzitako kronHika. Berbaz, nork bere lubakitik. Bere lantokitik. Bere pantailatik. Bere euskalkitik, bere ahotik eta blogetik.


Neufmaisons - Wikipedia, entziklopedia askea.\n48°27′31″N 6°50′53″E / 48.4586°N 6.8481°E / 48.4586; 6.848148°27′31″N 6°50′53″E / 48.4586°N 6.8481°E / 48.4586; 6.8481\nRaon-l'Étape, Bertrichamps, Pexonne, Pierre-Percée, Vacqueville, Veney eta Celles-sur-Plaine\n87 (%37.7) 147 (%63.6)\nNeufmaisons Frantziako udalerri bat da, Meurthe eta Mosela departamenduan dagoena, Ekialde Handia eskualdean. 2013an 224 biztanle zituen.\n2007an Neufmaisons udalerrian erroldatutako biztanleak 224 ziren. Familiak 80 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 28 seme-alabarik gabeko familiak ziren, 36 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 120 etxebizitza zeuden, 77 familiaren etxebizitza nagusia ziren, 24 bigarren erresidentzia ziren eta 19 hutsik zeuden. 116 etxeak ziren eta 4 apartamentuak ziren. 77 etxebizitza nagusietatik 64 bere jabearen bizilekua ziren, 9 alokairuan okupaturik zeuden eta 4 doan lagata zeuden; 8 etxek hitu gela zituzten, 17 etxek lau zituzten eta 52 etxek bost zituzten. 53 etxek euren parking plaza propioa zuten azpian. 38 etxetan ibilgailu bat zegoen eta 33 etxetan bat baino gehiago zituzten.\nNeufmaisons udalerriko biztanleria-piramidea 2009an .\n2007an lan egiteko adina zuten pertsonak 155 ziren, horien artean 92 aktiboak ziren eta 63 inaktiboak ziren. 92 pertsona aktiboetatik 80 lanean zeuden (46 gizon eta 34 emakume) eta 12 langabezian zeuden (5 gizon eta 7 emakume). 63 pertsona inaktiboetatik 17 erretiraturik zeuden, 34 ikasten zeuden eta 12 "bestelako inaktibo" gisa sailkaturik zeuden.\n2009an Neufmaisons udalerrian 80 unitate fiskal zeuden, 208 pertsonek osaturik. Pertsona bakoitzeko diru-sarrera fiskalaren mediana urteko 15.719 euro zen.\n2000. urtean Neufmaisons udalerrian 6 nekazaritza-ustiategi zeuden.\nBNF: 152644653 (data)


Gauza txikien superbotereak | Emeki Kunama\nUncategorized azaroa 28, 2018 Utzi iruzkina\nGauza misteriotsua gertatzen ari da Euskal Herriko frontoietan: pilota partiduetan tonika salmenta disparatu egin da. Sekretua pilotazaleen poltsikoetan sartzen diren ginebra botila txikietan omen dago.\nZigarroa ere gauza txikia da. Baina leku itxi batean, ezkutuan bada ere, erretzen baduzu, bost minutu edo bi ordu pasata, antzemango du norbaitek. “Hemen norbaitek erre du”.\nEz da jendeak tabernako goxotasuna ez duenik gustuko. Kanpoan dago barruan ezin duelako erre. Alkoholik gabeko garagardoa, ere, ez da futbolzaleen edaririk gogokoena, baina estadioetan ez dute beste erremediorik. Legea egin zuten eta kito.\nUrkullu argia da horretan: “ez dut sinesten demokratikoki aukeratutako instituzioak ordezkatu nahi dituzten alternatibetan”; “asaldatu egiten nau ardurarik gabeko mugimendu sozialek baldintzatzea Katalunia”. Ildo horretan baztertu egiten ditu Herri Ekimen Legegileak. Berdin du, 17.000 sinadura jaso, eskoletako segregazioarekin amaitzeko, zein 130.000 sinaduraraino iristea, azpikontratetan lan baldintza duinak bermatzeko. Eusko Jaurlaritzako bozeramaleak, sinadura txiki horiek guztiak zezerezean uzteko, argi dio: guk hauteskundeetan 389.000 bozka jaso genituen. Jendeak lau urtean behin bozkatzen du, eta gobernua da erabakiak hartzen dituena.\nEta halaxe egiten dute: arauak egokitu hiri inguruetan merkatalgune erraldoiak sortzeko, igande eta jai egunetan denden irekierak bultzatzeko, urteko egun guztietan 24 orduz zabaltzen duten saltokiak erakartzeko… Amancio Ortegarirekin akordioa egin Osakidetzako inbertsio eskasa apaintzeko, Euskaltel saldu, La Naval hiltzen utzi, Gipuzkoaren etorkizuna Trumpen American Enterprise Institute think tankarekin birpentsatu…\nHauteskundeak irabazten dituzte, boterea dute eta pentsatzen dutena egiten dute. Dena den, batzutan, iradokitzen dute zenbait erabaki ez dituztela gustuko, bereziki herritarrak haserretzen direnean, baina azpimarratzen dute errealista izan behar dela eta beste erremediorik ez dagoela. Hau omen da dagoena.\nEduardo Galeano beste puntan zegoen. “Utopiak aurrera egiteko balio du”. “Jende txiki askok leku txikietan, gauza txikiak egiten mundua alda dezake”. Eta sindikatu eta herri mugimenduek hortik edan dugu. Alternatiben herriak, Iraultza Txikien Akanpada, Argia txikitik eragiten… Handien erabakiek hondatzen dutena, erabaki txikiekin konpontzen. Bai, boterearen erabakiak baldintzatzeko indarrik ez dugun bitartean, txikitik eraikitzen joan behar dugu indar metaketa.\nBadakit dena erlatiboa dela. Guretzat Lazkao Txiki Andy García baina handiagoa dela. EBBrentzat porrota izan den galdeketa GBBrentzat ahalduntze sozialerako erreferentzia bat dela. Baina “Erosi bertan. Aktiba itzazu gauza txikien SUPERBOTEREAK (Eusko Jaurlaritza)” irakurri dudanean, mundua gelditu zait.\nEz, ez dut Boletin Ofizialean irakurri. Autobus geltokiko iragarki taulan baizik. BM supermerkatuak, Fortaleza kafea, Black Friday eta beste hainbat propaganda jartzen duten leku berean. Mundua biratzen hasi zait berriro.\n← ADEGI Kontxako estropadetan\nBizitzeko lan egin ala lan egiteko bizi? →\nRT @david_aristegui: Si esta campaña sale bien creo que se abren vías interesantísimas para el nuevo sindicalismo, que últimamente parecía… 12 hours ago


aukera berria indartu beharreko bizilaguna 7/12! | Holmbygden.se\nPosted on 27 Azaroa, 2015 by Holmbygden.se\nOBS! Jakinarazi doluminak thomas.aslin @ sundsvall.se\n(Ez baduzu oraindik egin bada HBU bidez)\nHartu astelehenean aukera batean. 18 (kokapena geroago iragarri behar da) joan prestakuntza areagotu bizilaguna deiturikoak bat bihurtu. prestakuntza ondoren, ahal Holm istripu batean SMS bat jasoko duzu zuzenean SOS operadorea bertatik. no betebeharrak edo eskubide espezifikoa daukazu, eta horri, baina gai eta lagundu bazara! Zein benetan egin ezberdintasuna zure senide ala ere, bizilaguna edo beste edonork Gertuko bizirauteko!\nproiektua hasi zenetik 2013 izan da 11 Holm alarma eta ia guztiak ditu anbulantzia eta larrialdi zerbitzuak aurretik boluntario izan. Hala ere, Holm auzoan gehiago izan behar genuke, eta ahal izanez Holmsjön inguruan dispertsio gutxirekin. Gaur egungo egoeran, hala nola da. hego Holmsjön edo Vike aldean inork ez, Loviken, Sandnäset, Kväcklingen, Österström eta joera. Ez beste inork interesa eta egokia izan litezkeela uste duzun badakizu. Esan!\nPrestakuntza Medelpad Rescue Elkarteak antolatu du eta doakoa da. Holm, a Medelpad beste gutxi kokapenak bakarrik Suedian hori dutenean daiteke berehala, era honetan istripuak desberdinetan batera.\nPrestakuntza hartzen ditu:\nTrafiko istripu xedapenetatik\nMargolana zehatz Gorabeherak\nHeart- & AED-rekin BBB\nAskotan errazena ekintza garrantzitsua – nagusiak gauza azkar egiten da. Honek sistemaren hain garrantzitsua eskuin Holm p.g.a egiten. istripu bat izan ohi da buruz. 20-60 hurbilen dagoen larrialdi zerbitzua minutu.\nBA HOLM zeure BIHOTZA STAR tara badakizu!?\ngehiago irakurri eta istorioa ikusteko Ate bizilaguna on on holmbygden.se / Agudo (aurkitutako erraz bidez “ ” home orriaren goialdean).\nK galderak ontact:\nMedelpad Salbamenduko Zerbitzuak\nThomas Åslin, Fire Inspector / Mesa Barne\nIrakurri gehiago proiektuari buruzko (fr. 2012), Egin klik hemen.Itxi.\nLanda-eremuetan pertsonak ezin dira istripuen aurkako babes-maila bera iritsi hiriguneetan jendea. Udalerriko herritarrek "" istripuen aurka babes berbera izan behar du, eta proiektu honen helburua, helburu hori hobeto iristeko.\nLanda-eremuak hiriguneetan non osoa baino gutxiago istripuen kontrako babesa- eta kontingentzia indarrak biztanle dentsitate handiagoa duten eremuak. Neurri gehiago prebentzio eta gizarte zibilaren gaitasuna ahalbidetzen lehenengo erantzun gabe lortzen da, ez da Legea zati Istripuak aurkako babesa.\nBetter landa-istripuen aurkako babesa banakako laguntza bidez.\nLanda-istripuen aurkako babes kontzeptu bat garatzea. Kontzeptua landa-istripu eta gehien embarrassing neurriak ezagutza oinarritzen da (aholkularitza, informazioa, gainbegiratze eta abar.) murrizteko eta kudeatzeko horien. Kudeaketa Team MRF kontzeptua ideia aurkezteko azken urriaren 2012.\nBilatzen kanal horrela, prestakuntza eta informazio konpainiarena daiteke sistematikoki, eta hauen bitartez, norbanakoak nahi duten tokiko "segurtasun pertsona" izango aurkitzeko (kontuan hartu pertsona horiek izen). Interes eta komunitatearen tamaina arabera zenbakia\nUrria-abendua 2012, pilotuak egiten kontzeptua gutxienez 3-5 landa-eremuak hiri-komunitate.\nUrtarrila-otsaila 2013, proiektua eta bere lana garatzeko gaitasuna ebaluatzeko MRF prozesu iraunkor bat, eta nola langileek udal FIP babesa istripuen aurka. Ebaluazioa SMS alarma edo antzeko "segurtasun pertsona" baita aukerak bidali ahal izateko leku bat baino gehiago aurkeztu behar du, horrez gain, aukera izan eskakizunak irizpideak adostutako ondoren (Adibidez 30 ekintza su udal min). Lana da txostenean bildu eta zuzendaritza taldeak MRF joan den otsailean aurkeztu 2013.


[…]"> 4.0 Industria Digitaleko gradua hasiko da Deustuko Unibertsitatearen Gasteizko campusean - Araba 4.0\nIndustria Araba 4.0 programa aurkeztu da\nAraba 4.0 ekimenak bere urteko jardunaldia aurkeztu du “Zure negozioaren jarraitasuna industria-jokaleku berrian” izenburupean.\n4.0 Industria Digitaleko gradua hasiko da Deustuko Unibertsitatearen Gasteizko campusean\nIrailaren 5ean hasi zen 4.0 Industria Digitaleko gradua. Egibideren eta Deustuko Unibertsitatearen lankidetzari esker iritsi dira Arabara ikasketa aitzindari horiek, eta erantzuna emango diete lurraldeko enpresen premiei industriaren digitalizazioaren esparruan. Estatuan aitzindaria den gradu hori Egibideren eskutik iritsi da Arabara eta 43 ikasle ditu\nIzaera dualekoa da 4.0 Industria Digitaleko gradua, eta horrek esan nahi du lan batekin uztartuko dituztela eskolak ikasleek, kontratupean eta soldatarekin, enpresa batean. Gainera, Batxilergotik iritsitako gazteek baliatu ahalko dituzte ikasketa horiek, baita LHtik zuzenean iritsitakoek ere.\nLehen promozio honek 43 ikasle ditu, jasotako 70 eskaeren artean hautatutakoak. Arabako ikasleak dira gehienbat, nahiz eta % 10 beste zenbait probintziatatik datozen, hala nola Bizkaitik, Gipuzkoatik, Errioxatik edo Burgostik.\nArabako Foru Aldundiaren babesa du gradu horrek, 400.000 euroko ekarpena egin baitu aldundiak Egibideren instalazioetan fabrika digital inteligente bat sortzeko; baita Vital Fundazioaren babesa ere, bekak ematearen bidez. Hamahiru ikaslek laguntza horiei esker ikasi ahalko dute lehen kurtso hau (urtean 8.000 euroko kostua du kurtsoak), baita Deustuk ematen dituen Ingeniaritzako gainerako graduak ere. Bigarren kurtsotik aurrera, enpresa batean izango duten prestakuntza eguneratuak soldata bat emango die.


markak archivos - CALCINOR. Minerales industriales\nBere erreaktibotasun, fintasun eta azalera espezifiko handia dela-eta gasa deskontaminatzeko soluzio ideala da NATURDEP® produktu-sorta. NATURDEP® bereziki gasak arazteko diseinatu dugun kaltzio-produktuen sorta da. Hauek dira bere propietate nagusiak: Fintasuna: tamaina mikrometrikoek erreakzioen zinetika azeleratzen laguntzen dute. Azalera espezifikoa: azalera espezifiko handiak kutsatzaileak xurgatzeko efizientzia areagotzen laguntzen du. Aberastasuna: lehengaien purutasun handiak gas-kutsatzaileak biltzeko ahalmen handia ziurtatzen du. Erreaktibotasuna: aurreko […]\nI+G jardueren eta kolaborazioen bitartez garatu du Calcinorrek STABYCAL® produktu-sorta buztin-lurrak egonkortzeko prozesua karearen bidez optimizatzeko. STABYCAL® produktu-sortak kaltzio oxidoak eta hidroxidoak hautatzen eta aldatzen ditu lurzoruak egonkortzean horien erreaktibotasuna eta errendimendua indartzea lortzeko, aplikatzeko unean produktu gutxiago galtzen denez. EKOIZPEN-PLANTAK STABYCAL®FAMILIA PRODUKTU HAUEK OSATZEN DUTE: STABYCAL STABYCAL, ondo hautatutako kalitateari, ekoizpen-tenperatura zehatzari eta granulometria […]


Pig morroia | Slot Fruity £ 5 + £ 500 FREE! Pig morroia | Slot Fruity £ 5 + £ 500 FREE!\nPig morroia que ha sido inguruan, berriz, nahiko lur oinarritutako kasinoan zirrikitua joko bat bezala joko bat da. Baina besterik ez duela gutxi da hori trantsizioa egin du online casino, soldata baten mobile zirrikitua jokoaren arabera sartu. Joko da, halaber, Harry Trotter bertan motatako agerian uzten joko hori JK Rowling sortutako liburu ospetsu eta movie series Harry Potter parodia bat da gisa ezagutzen. zirrikitu hau nahiko bere lur oinarritutako makina bertsioan arrakastatsua izan da, Nola ona online bat da? Beno, irakurri jakiteko.\nPig morroia sustatzailearen buruz\nBlueprint joko ezagunena zirrikitua jokoaren Erresuma Batuan garatzaileei bat da. Enpresa da Erresuma Batuan oinarritutako eta joko lizentziak ematen du baino gehiago 100,000 Europan casinos. erretenetaruntz ospetsuena batzuk Top Cat eta Winstrap.\nHau zirrikitua joko bat da 5 zinta eta 20 pay-lerroak. Jokoa da gisa spin per 20P gisa baxua jolastu bezainbeste 200 spin per £ ra. Kasinoa pay This mobile zirrikitua jokoaren arabera kudeatzen magia giroa sortzen. Badaude 4 jokoan ikurrak nagusien. Hauek dira – spellbook A, Dirua betetako poltsa bat, urrezko txanpon eta azkenik laguntzailea baten txapela. Badira beste txikiagoa balio ikurrak baita bertan nahiko askoz diseinatuta daude modu berean irekitzea Harry Potter filmak izenburua idazten da.\nBadira kasinoan pay honetan bi ikur bereziak mobile zirrikitua jokoaren arabera. Lehena basatia da, bertan jokoaren logo bera eta ondoren Pig Bonus ikonoa horren abiarazle gisa jarduten bonus ezaugarri guztiak da.\nbasa beste sinbolo guztiak ordezko jarduten sakabanatu izan ezik. The Pig Bonus bestetik sakabanatu bakoitiak zenbakituta kopurua bakarrik agertzen. Baina lurreratzen 3 guztietatik sinboloak 3 zinta magikoa Map bonus abiarazle.\nHemen, eskatuko zaizu desberdinak gela bat aukeratu. eskudirutan sari irabazteko beste ematen bitartean free bira ematen dizu One. Zara benetan zortea bada, you are azkenean progresiboa Jackpot jolasteko lortzean, bertan kasinoan pay zati zirraragarrienetariko mobile zirrikitua jokoaren arabera bat egiteko.\nHarry Potter parodia aparta da. Barregarria da, zirraragarria eta zirraragarria da, aldi berean jolastu. Buru online eta jolasteko honek online casino pay mobile zirrikitua jokoaren arabera, gaur egun,.


Jokoak of Puzzleak Haurrak doan - Page 2\nFun ekintza puzzle jokoa, non ez une bateko atsedenik duzu uzteko. Forma etortzeko itzalak izan dituzu. Oso azkarra izan behar duzu, zeren itzalak ez bigarren gelditu.\nErabili sagua arropa eta osagarriak arrastatu novia edo Groom kalera.\nEgin zidan ezkontza edizioan baino gehiago\nJoko dibertigarria non seme-alabak txikiak erraz ikasten English. Autoa, zeinaren adierazpenak hitza datorrenean pantailaren azpialdean markatzen dute.\nHiruki guztiak jarri leku egokian Pokemon eta lagunen puzzlea osatzeko eskuratu ahal izango duzu.\nFantastic Delgo filmaren irudiak, lehen itxura berbera baina haien arteko ezberdintasunak aurkitu zure begiak ireki behar duzu.\nDelgo Spot desberdintasunak\nDrull gidatu ahoan behar duzu. Begi bidez lehen joan behar duzu.\nAukeratu lau Magoen puzzleak fun batetik, ikus txip kendu eta leku batean jarriz arabera.\n3 erregeen puzzleak\nIntsektuen kolore bereko fruituak iristen laguntzen du. Piztu geziak eskuineko bidea zuhaitz bat erakusten du.\nSearch hiru animaliaren aukeratu eta forma osoa daukala zatiak, behi bat, krokodilo bat, avipa bat, dortoka baten artean aukeratu ahal izango duzu ...


Maskulinitate eredu berriak eskolan lantzeko erronka aztertu du Emakundek Nahiko programaren barruan - Revista Emakunde AldizkariaRevista Emakunde Aldizkaria\n11/03/2021 | 0 iruzkin\nIzaskun Landaida Emakundeko zuzendariak Ibai Fresnedok emandako hitzaldia aurkeztu du, eta gizonak berdintasunean inplikatzeko helburuaren garrantzia azpimarratu du, eskolatik hasita. “Garrantzitsua da gure ikasleek gaztetatik barneratzea emakumeek eta gizonek eskubide berberak dituztela. Aske izan behar dute beren etorkizuna diseinatzeko, rolek eta estereotipoek ezarritako mugarik gabe “.\nIzaskun Landaidak gogorarazi duenez, Emakunde aspalditik ari da lanean gizonak berdintasuna lortzen inplikatzeko Gizonduz ekimenaren bidez, “berdintasunerako bidean guztion ekarpena beharrezkoa delako”.\nErantzunik gabe ra(etara) “Maskulinitate eredu berriak eskolan lantzeko erronka aztertu du Emakundek Nahiko programaren barruan”


Matrikula kopurua asko gehitu da jatorri anitzeko haur eta nerabe oñatiarren programa honetan\nTxipistin jatorri anitzeko oñatiarren zerbitzuan matrikula kopurua bikoiztu egin da azken urteetan. 2014-15 ikasturtean 33 haur erabiltzaile zeuden eta egun 65 dira. Zerbitzua, hizkuntza integrazioaren ikuspegitik euskara errefortzu izaerarekin sortu zen baina denborak aurrera egin ahala eskola porrotari aurre egiteko bitarteko ere bihurtu da eta integrazioaren aspektua ere lantzen da, zerbitzu integrala izan nahi duen aldetik. Urteetan bi hezitzaile aritu dira haur eta nerabeei zerbitzua eskainiz baina taldeak handituz joan dira, esan bezala, eta kalitatezko zerbitzu bat bermatzeko muga urratzeko puntuan zegoen. Ondorioz, udalak zerbitzuaz arduratzen zen Txatxilipurdi elkartearekin zuen kontratua berrikusi du eta 3. hezitzaile bat kontratatu ahal izateko urteko diru kopurua handitzea erabaki du. Horren haritik, Txatxilipurdik hezitzailea kontratatzeko hautaketa prozesua abiatu berri du.\nGizarte hezkuntza, psikologia, psikopedagogia, pedagogia edota magisteritzan diplomatura, gradua edota lizentziatura duen hezitzaile euskalduna bilatzen da, EGA edo pareko titulazioa izatea baloratuko da eta baita oñatiarra izatea. Talde lanean aritzeko gaitasuna, antzeko lanetan esperientzia izatea, lanerako prestutasuna, euskalgintza arloan esperientzia izatea eta herrigintzan egindako ibilbidea kontutan hartuko dira.\nHaur eta nerabeekin zuzeneko lana astelehenetik ostiralera 17:00tatik 20:00tara egin beharko du. Horrezaz gain, prestaketarako nahiz koordinazio bileretarako beste 9 orduko jarduna izango du astero. Hezitzailea berehalakoan lanean hasteko kontratatuko da, martxoaren 19an jada lanean hastea aurreikusten baitu Txatxilipurdik. Ekainera arteko kontratua egingo litzaioke, irailean berritzeko aukeraz. Interesatuek ostiralera arteko epea dute curriculuma helbide honetara bidaltzeko: kultura@txatxilipurdi.com. Datorren astean zehar hautagaiekin elkarrizketak egingo dira eta lanean, martxoaren 19an hastea nahi da. Informazio gehiagorako Txatxilipurdi elkarteko telefonoetara deitu eta Anegatik galdetu daiteke. Telefono zenbakiak hauek dira: 943 79 54 46 edo 635 75 34 65